
BALASSI  BÁLINT 
ISTENI  DICSÉRETEI 

MELLYEKBEN 

HÁBORÚIT  ÉS  SZÍVE  FÁJDALMÁT 

panaszolván  kéri  az  URA  T,  hogy 
a  gonosztiil  oltalmazza 

*'T^     t^t     t^     *^J     í'^i     í'^í     t^J     t^     i^i     k"^!     L^á     í^i     Í^A    l.'^J     J.-^l     a'^J     l^A     1^     i^i     L^t     l^J     íTTj     l"^!     ^•♦'i     t'Ti     íTj    j'f^     íTt     J-Ti     ft*!     iTi      t't'i 

txi  'X'  " J  'I'  ^P  ^F  T    ^P  ^F  ♦   ^F  T-^  M^  ^y^   -y  ^y^  TJT  T^T  rp  'I'  " J*  TT  ' f7  "X*  ^F  ^F  '3^  'I' tIT  tXT  ■X'  "X* 

KIBEN 
BŰNE  BOCSÁNATJÁÉRT 
KÖNYÖRGETT   AKKOR, 
HOGY  HÁZASODNI  SZÁNDÉKOZOTT 

BALASSI  BÁLINT  NEVÉRE 

Bocsásd  meg  úristen  ifjúságomnak  vétkét, 
Sok  hitetlenségét,  undok  fertelmességet; 
Töröld  el  rútságát, 
Minden  álnokságát. 
Könnyebbíts  lelkem  terhét. 

Az  én  búsult  lelkem  én  nyavalyás  testemben 
Tétova  bujdosik,  mint  madár  a  szélvészben; 
Tőled  oly  igen  fél. 
Reád  nézni  sem  mér. 
Akar  esni  kétségben. 

Látja  magán  való  számtalan  nagy  sok  jódat, 
Kiért  viszont  téged  szolgál,  mint  jóltött  urat; 

A  3  [Hála- 


Balassi  Bálint 


Háládatlanságát 
Látván  hamis  voltát, 
Ugyan  szégyenli  magát. 

Akarna  gyakorta  hozzád  ismét  megtérni, 
De  bűnei  miatt  nem  mér  elődben  menni, 
Tőled  elijedett, 
Tudván,  hogy  vétkezett. 
Színed  igen  rettegi. 

Semmié  sincs  néki,  kivel  elődbe  menjen. 
Kivel  jóvoltodért  viszont  téged  tiszteljen. 
Nagy  alázatosan 
Méltó  haragodban 
Tégedet  engeszteljen. 

Sok  kisírtet  éri,  mindenképen  ijeszti, 
Tüled  rettegteti,  kétségre  sietteti. 
Ki  miatt  majd  elvész. 
Ha  véle  jól  nem  tesz ; 
Magát  pokolra  ejti. 

Jajgatván  nagy  sokszor  emliti  szent  nevedet. 
Mondván :  vajha  az  úr  meghallgatna  engemet! 
Bizony  nem  vétkezném. 
Csak  ötét  követném. 
Mint  édes  istenemet. 

Bátorítsad,  uram,  azért  bíztató  szóddal! 
Mit  használsz  szegénynek  örök  kárhozatjával  ? 
Hadd  inkább  dícsírjen 
Ez  földön  éltében 
Szép  magasztalásokkal. 

[A  te 

A  te  szódat  tudom,  mihelyen  meghallhatja, 
Ottan  szent  nevedet,  mint  atyját  úgy  kiálltja; 
Kiterjesztett  kézzel, 
Sürö  könyves  szemmel 
Magát  reád  bocsátja. 

Legörögvén  könyve  orcáján,  úgy  megkövet, 
Magad  is  megszánnád,  látván  mely  keseredett, 
Mert  zokogásokkal, 
Siralmas  szép  szókkal 
Kér  fejének  kegyelmet. 

Irgalmasságod  is  annál  inkább  megtetszik, 
A  mennél  több  vétkünk  tőled  megengedtetik, 
Mit  engedhetnél  meg, 
Ha  nem  vétkeznének 
Te  ellened  az  hívek? 

No  tudom,  haragját  tovább  rajtam  nem  tartja, 
Mert  az  békességre  ő  jobb  kezét  kinyújtja: 
De  csak  olyanoknak. 
Kik  utána  járnak. 
Mert  ö  mindennek  ura. 

Térj  azért  én  lelkem  kegyelmes  istenedhez. 
Szép  könyörgésekkel  békéljél  szent  kezéhez. 
Mert  lám  hozzá  fogad, 
Csak  reá  hadd  magad ; 
Igen  irgalmas  úr  ez. 

Hidjünk  mindörökké  egyedül  csak  ö  benne, 
Büntül  őrizkedjünk,  ne  távozzunk  ö  tőle. 


A  4  [Áldott 

Áldott  az  ő  neve 
Örökké  mennyégbe', 
Ki  már  megkegyelmeze. 

Éneklem  ezeket  ily  keseredett  szivvel, 
Várván  úr  kegyelmét  fejemre  szent  lelkével; 
Tétova  bujdosván, 
Bűnömön,  bánkódván, 
Tusakodván  ördöggel. 

ADJ  MÁR  CSENDESSÉGET 

Adj  már  csendességet, 
Lelki  békességet. 
Mennybéli  úr! 
Bujdosó  elmémet, 
Óvd  bútól  szívemet, 
Kit  sok  kín  fúr. 

Sok  ideje  immár, 

Hogy  lelkem  szomjan  vár, 

Mentségére; 

Ne  hagyd,  őrizd,  ébreszd, 

Haragod  ne  gerjeszd, 

Vesztségére. 

Nem  kicsiny  munkával, 
Fiad  halálával 
Váltottál  meg: 
Kinek  érdeméért 
Most  is  szükségemet 
Teljesítsd  meg. 

[Irgal- 


istenes  Énekei 


Irgalmad  nagysága, 
Nem  vétkem  rútsága, 
Feljebb  való : 
Irgalmad  végtelen; 
De  bűnöm  éktelen, 
S  romlást  valló. 

Jóvóltod  változást. 

Gazdagságod  fogyást 

Érezhet-é? 

Ki  engem  szolgádat, 

Mint  régen  sokakat, 

Ébreszthet-é? 

Nem  kell  kételkednem, 
Sőt  jót  reménlenem 
Igéd  szerint. 
Megadod  kedvesen. 
Mit  Ígérsz  kegyesen, 
Hitem  szerént. 

Nyisd  fel  hát  karodnak, 
Szentséges  markodnak 
Áldott  zárját: 
Add  meg  életemnek. 
Nyomorult  fejemnek 
Letört  szárnyát. 

Repülvén  áldjalak. 
Élvén  imádjalak 
Vétek  nélkül. 
Kit  jól  gyakorolván 
Haljak  meg,  nyugodván 
Bűnöm  kivül. 

A  5  [Könyö- 

KÖNYÖRÖG  ISTENNEK, 

HOGY  BUJDOSÁSÁBAN 

VISELJE  KEGYELMESEN   GONDJÁT 

S  TERJESSZE  IS  REÁ  ÚJABB  ÁLDÁSÁT 

Kegyelmes  Isten! 
Kinek  kezében 
Életemet  adtam; 
Viseld  gondomat, 
Vezérld  utamat, 
Mert  csak  rád  maradtam. 

Gyermekségemtől 
Fogván  egyedül 
Csak  te  tőled  vártam; 
Mint  atyja  után 
Fiú  kiáltván. 
Könyörögvén  jártam. 

Most  is  csak  benned 
Reménségemet, 
Uram,  helyheztettem: 
Magam  rád  hagytam, 
Rád  támaszkodtam, 
Te  alád  vetettem. 

Mi  hasznod  benne. 
Hogyha  veszélyre 
Jutok  kétség  miatt? 
Kit  fiad  által 
Hozzád  váltottál. 
Mint  fogadott  fiat. 

[Hall- 

Hallgass  meg  azért 
Te,  nagy  nevedért 
Én  könyörgésemben; 
Mutasd  meg  jódat, 
Sok  áldásodat 
Az  én  szerencsémben. 

Add  meg  én  nékem 
Én  reménségem 
Szerént  való  jódat. 
Áldd  meg  fejemet, 
Ki  bízik  benned 
S  viseljed  gondomat. 

A  szép  harmatot 
Miként  hullatod 
Tavasszal  virágra; 
Sok  jódat,  uram, 
Úgy  hullasd  reám, 
Te  régi  szolgádra; 

Hogy  mind  holtomig 
Szívem  légyen  víg. 
Téged  magasztalván, - 
Mindenek  előtt 
S  mindenek  fölött 
Szent  nevedet  áldván. 

Ezeket  írám 
A  tenger  partján, 
Oceánum  mellett, 
Kilencvenegyet 
Mikor  jegyzettek 
Másfél  ezer  felett. 


'     «. 

ZARÁNDOKNAK 

VAGY  BUJDOSÓNAK  VALÓ 

ÉNEK 

Pusztában  zsidókat  vezérlő  jó  isten ! 
Ki  előttök  mentél  tüzes  oszlop  képben, 
ígéret  földére  vezérelvén  szépen 
Kalauzok  voltál  minden  szerencséken. 

Te  adtál  csillagot  három  szent  királynak, 
Vezérül  is  angyalt  ifjú  Tóbiásnak, 
Heródes  előtt  futó  szűz  Máriának,  — 
Te  voltál  vezére  minden  zarándoknak. 

Könyörgök,  nékem  is  hogy  légy  már  vezérem. 
Mert  ím  bujdosni  üz  nagy  bú  és  szemérem. 
Én  istenem !  ebben  ne  vesszen  el  vérem. 
Őrizz  meg  gonosztul,  felségedet  kérem. 

Építs  fel  elmémet  az  jó  bölcsességgel, 
Szívemet  peniglen  hittel,  merészséggel. 
Bujdosó  fejemet  töredelmességgel 
S  te-adtad  lelkemet  buzgó  könyörgéssel. 

Jártomban,  költőmben  hogy  csak  reád  néz- 
Búmban,  örömömben  reád  figyelmezzek  [zek, 
S  jó,  gonosz  szerencsét  csendesen  viseljek. 
Soha  semmi  helyen  el  ne  felejtselek. 

Hogy  bujdosásom  ideje  tölte  után 
Én  édes  hazámba  térjek  esmég  vígan ; 
Mindazokat  jó  egészségben  találván. 
Akik  szomorkodnak  éntülem  búcsúzván. 

[Felejts 

Felejts  el  annak  is  háládatlanságát, 
Aki  most  erre  vett  engem  régi  rabját; 
Ámbár  élje  vígan  felőlem  világát,     [lángját. 
Csak  én  bennem  olts  meg  nagy  szerelmem 

Én  édes  hazámbul  való  kimentemben, 
Szent  Mihály  nap  előtt  való  harmad  hétben, 
A  másfélezerben  és  nyolcvankilencben 
Az  ó  szerént,  szerzem  ezt  ilyen  énekben. 

PSALMUS  XLIÍ. 

Mint  a  szomjú  szarvas,  kit  vadász  rettentett. 
Hegyeken,  völgyeken  széjjel  mind  kergetett, 
Rí,  léh  s  alig  vehet  szegény  lélekzetet, 
Keres  kútfejeket : 

Úgy  keres  Úristen,  lelkem  most  tégedet, 
Szerte  mind  kiálltván  a  te  szent  nevedet. 
Szabadulására  hogy  önts  kegyelmedet. 
Mint  forrás-fejeket. 

Ételem  mert  nincsen  fohászkodás  nélkül. 
Italom  csak  méreg  keserű  könyvemtől. 
Midőn  ily  szót  hallok  én  ellenségemtől 
Kiben  lelkem  elhűl. 

Mond :  Te  számkivetett,  nyavalyás,  megrom- 
Amazreménlettedistenedmostholott?    [lőtt. 
Tőled  immár  régen  talám  elhasonlott. 
Hogy  vagy  ilyen  romlott. 


[Mely 

Mely  szó  csakmegnem  öl  nagy  szégyenletem- 
Hogy  kevély  ellenség  azt  veti  szemem-  [ben 
Kin  elkeseredem  s  ottan  jut  eszembe,   [ben. 
Mint  éltem  helyemben. 

Midőn  nagy  sereggel,  zengéssel,  kongassál, 
Templomodba  mentem  szentelő  áldással, 
Szintén  az  ajtóig  sok  szép  hangossággal. 
Oly  nagy  méltósággal. 

De  te  mindazáltal  szomjú  lelkem  ne  félj. 
Sőt  régi  uradban  minden  ellen  remélj, 
Bízván  kegyelmébe,  higyj  és  csendesen  élj. 
Gonoszt  hozzá  ne  vélj. 

Mert  még  megtéríti  régi  szerencsédet, 
Kiben  virágoztat  jókkal  úgy  tégedet, 
Tél  után  tavasszal  mint  a  szép  kerteket, 
Megáldja  fejedet. 

Kiért  mondasz  te  is  néki  dicsíretet. 
Mint  egy  filemile  sok  szép  énekeket ; 
Ámbár  szenvedjek  hát  érte  mindeneket, 
Nyeljek  bút  és  mérget. 

Csak  légyen  korosként  lelkével  mellettem, 
Hogy  fájdalmam  miatt  ne  vesszen  életem, 
Mint  Jordán  és  Hermon  fogyhatatlan  hitem. 
Légyen  erős  lelkem. 

Mert  ha  tenger  búsul  parancsolatjára, 
Hát  rám  is  ő  ereszt  bút  bűnös  fiára. 
Támaszkodom  azért  jó  akaratjára. 
Mint  atyám  karjára. 

[Főké- 

Főképen,  hogy  tudom  már,  hogy  nemsokára, 
Megkönyörül  rajtam,  az  bosszúságára, 
Aki  jár  életem  vesztére  és  kárára, 
Szégyen-vallására. 

Kiért  áldom  őtet,  erős  kősziklámat, 
Csak  ne  hagyja  fogyni  el  bizodalmamat, 
Mikor  bosszontással  gyújtják  nyavalyámat, 
Mint  olajjal  lángot. 

Mondok :  csak  ne  kérdjék,  hogy  hol  én  Istenem? 
Mert  mérgemben  akkornemtudokmittennem. 
Hogy  azzal  terjesztik  keservemet  bennem. 
Kész  volnék  holt  lennem. 

No  azért  elbágyadt  lelkem  te  ne  búsulj : 
Buzgó  imádsággal  sőt  uradra  borulj. 
Erős  reménséggel  csak  ő  hozzá  szorulj. 
Tőle  el  ne  fordulj. 


[BA- 


BALASSI  BÁLINT 
KA  TO  NA-D  AL  A  I 

MELL YEKET 

A  VÉGBELI  VITÉZEKNEK 

dicséretére  és  a  maga  keserves  buj- 

dosására,  hazájátul  szomorú 

elválására  szerzett 

BORIVÓKNAK   VALÓ 

Áldott  szép  Pünkösdnek  gyönyörű  ideje, 
Mindent  egészséggel  látogató  ege, 
Hosszú  úton  járókat  könnyebbítő  szelel 

Te  nyitod  rózsákat  meg  illatozásra. 

Néma  fülemile  torkát  kiáltásra, 

Fákat  is  te  öltöztetsz  sok  színű  ruhákba. 

Néked  virágoznak  bokrok,  szép  violák. 
Folyó  vizek,  kutak  csak  néked  tisztulnak. 
Az  jó  hamar  lovak  is  csak  tebenned  vígadnak. 

Mert  fáradtság  után  fejeket,  tagjokat 
Szép  harmatos  füvei  hizlalod  azokat. 
Üj  erővel  építvén  üzéshez  inokat. 

Sőt  még  az  végbeli  jó  vitéz  katonák. 

Az  szép  szagú  mezőt,  kik  széjjel  bejárják. 

Most  azok  is  vígadnak,  az  üdőt  múlatják. 

[Ki 


Vitézi  Énekei 17 

Ki  szép  füven  lévén  bánik  jó  lovával, 

Ki  vígan  lakozik  vitéz  barátjával, 

S  ki  penig  vitéz  fegyvert  tisztíttat  csiszárral. 

Üjul  még  az  föld  is  mindenütt  tetőled, 
Tisztul  homályábúl  az  ég  is  tevéled, 
Minden  teremtett  állat  megindul  te  benned: 

ily  jó  időt  érvén  isten  kegyelmébül 
Dícsírjük  szent  nevét  fejenkint  jó  szíbül. 
Igyunk,  lakjunk  egymással  vígan  szeretetbül. 

9fE  3fc  3^  sfe  3fe  3^  sfcifc  1 1 1  ^fc  1 9fE  1 1  ^  3fE  3^  sfc  t  ^  1 3|:  3|c  1 1 1 1 3fc  1 1 

KA TONAÉNEK 

Vitézek  mi  lehet 

E  széles  föld  felett 

Szebb  dolog  a  végeknél? 

Holott  kikeletkor 

A  sok  szép  madár  szól. 

Kivel  ember  vígan  él: 

Mező  jó  illatot, 

Az  ég  szép  harmatot. 

Ad,  ki  kedves  mindennél. 

Ellenség  hírére, 
Vitézeknek  szíve 
Gyakorta  ott  felbuzdul ; 
Sőt  azon  kívül  is 
Csak  jó  kedvéből  is. 
Vitéz  próbára  indul; 
Holott  sebesedik, 
öl,  fog,  vitézkedik, 
Homlokán  vér  lecsordul. 

B  [Véres 

Véres  zászlók  alatt 
Lobogós  kópiát 
Vitézek  ott  viselik; 
Roppant  sereg  előtt, 
Távol  a  sík  mezőt 
Széjjel  nyargalják,  nézik. 
A  párduc  kapákkal. 
Fényes  sisakokkal. 
Forgókkal  szép  mindenik. 

Jó  szerecsen  lovak 
Alattok  ugrálnak. 
Hogyha  trombita  riadt: 
Köztök  ki  strázsát  áll, 
Ki  lováról  leszáll, 
Nyugszik  reggel,  hol  virradt. 
Midőn  éjten-éjjel 
Csata-viseléssel 
Mindenik  lankadt,  fáradt. 

Az  jó  hírért,  névért, 
A  szép  tiszteségért 
Ök  mindent  hátrahagynak ; 
Emberségről  példát. 
Vitézségről  formát 
Mindeneknek  ők  adnak. 
Midőn  mint  jó  sólymok. 
Mezőn  széjjel  járnak,  ♦ 

Vagdalkoznak,  futtatnak. 

Ellenséget  látván, 
Örömmel  kiáltván 
ök  kópiákat  törnek; 


[Sha 

S  ha  súlyosan  vagyon 
A  dolog  harcokon, 
Szólítatlan  megtérnek; 
Sok  vérben  fertezvén, 
Arcúi  reá  térvén 
Űzőt  sokszor  megvernek. 

A  nagy  széles  mező 
S  a  szép  liget-erdő 
Sétáló  palotájok; 
Az  utaknak  lese 
Kemény  harcok  helye, 
Tanuló  oskolájok; 
Csatán  való  éhség, 
Szomjúság  s  nagy  hévség. 
Fáradtság  —  mulatságok. 

Az  éles  szablyákkal 
Méltán  örvendeznek. 
Mert  fejeket  ők  szednek; 
Viadal  helyeken 
Véresen,  sebesen 
Halva  sokan  feküsznek: 
Sok  vad  madár  gyomra 
Gyakran  koporsója 
Vitézül  holt  testeknek. 

Óh  végbelieknek, 
Ifjú  vitézeknek 
Dicséretes  serege! 
Kiknek  e  világon 
Szerte  szerént  vagyon 
Mindeneknél  jó  neve: 


B  2  [Mint 

Mint  sok  fát  gyümölccsel, 
Sok  jó  szerencsékkel 
Áldjon  isten  mezőkbe'  I 

KIBEN 

ŐRÖL,  HOGY  MEGSZABADULT 

AZ  SZERELEMTŐL 

Szabadsága  vagyon  már  én  szegény  fejemnek, 

Szerelemtül  nincsen  bántása  én  lölkemnek; 

Vagyok  békesíges. 

Én  elmém  csendes, 

Nincs  gyötrelme  lölkemnek. 

Megszabadult  rabhoz  hasonló  állapotom, 
Mint  szinte  annak,  nekem  sem  volt  szabadsá- 
Én  nagy  szerelmemben,  [gom; 

Mint  gonosz  tömlecben. 
Éjjel-nappal  volt  gondom. 

Szabadon  Őrölök  minden  mulatságoknak, 
Búsúltát  sem  gyakran  látják  vidám  orcámnak, 
Azért  mert  köteles  — 
Nem  vagyok  szerelmes,  — 
Senki  ékes  voltának. 

Örölek,  rőpülek  nem  külemben  mint  karvoly 
Kinek  sárga  lába  szijjakbul  szabadul. 
Nem  kesereg  lőlkem. 
Mert  megmenekedtem 
Szerelem  békójábul. 

Kőll  immár  énnékem  csak  jó  ló,  hamar  agár. 
Ifjak  társasága,  éles  szablya,  jó  madár, 

[Vité- 

Vitézek  közt  ülvén 
Kedvem  ellen  sincsen: 
Jó  borral  teli  pohár. 

Kegyesek,  szép  szüzekreámbárúgy  nézzenek 
Valamint  akarják,  azzal  mind  egyet  érnek, 
Mert  sem  szerelmekkel, 
Sem  gonosz  kedvekkel. 
Többé  vízre  nem  visznek. 

Vehetnek  ifiak,  vínek  példát  én  rólam, 
Én  nagy  szerelmemben,  mennyi  nyavalyát 
Néha  mint  őröltem,  [láttam. 

Néha  kesergettem; 
Mint  nyughatatlankodtam. 

ójja  —  ez  a  tanács  —  szerelemtül  meg  magát 
Minden,  ki  kévánja  életinek  nyugalmát; 
Mert  ki  azt  követi, 
Higyjed,  kínját  érzi. 
Veszi  gonosz  jutalmát. 

Szerzem  ez  nyolc  verset  vig  és  szabad  elmével, 

Gyűlésben  indulván  jó  ruhás  legényekkel, 

Hozzám  hasonlókkal, 

Vitéz  if iákkal: 

Nem  kehegö  vénekkel. 

VALEDICIT  PATRIAE 

Ó  én  édes  hazám,  te  jó  Magyarország! 
Ki  keresztyénségnek  viseled  paizsát; 
Viselsz  pogány  vérrel  festett  éles  szablyát, 
Vitézlő  oskola!  immár  isten  hozzád! 

B  3  [Egriek 

Egriek!  vitézek,  végeknek  tüköri, 
Kiknek  vitézségét  minden  föld  beszéli, 
Régi  vitézséghez  dolgotokat  veti : 
Istennek  ajánlva  légyetek  immár  ti. 

Ti  is  ráró-szárnyon  járó  hamar  lovak! 
Az  kiknek  hátokon  az  jó  vitéz  ifjak 
Gyakorta  kergetnek  s  hol  penig  szaladnak,  — 
Adassék  egészség  már  mindnyájatoknak. 

Fényes  sok  szép  szerszám,  vitézlő  nagy  szép- 
Katona  találmány,  új  forma  ékesség,     [ség. 
Seregben  tündöklő  és  fénylő  frissesség. 
Én  tőlem,  istentül  légyen  már  békesség! 

Sok  jó  vitéz  legény,  kiket  felemeltem, 
S  kikkel  sok  jót  tettem,  tartottam,  neveltem,  — 
Maradjon  nálatok  jó  emlékezetem. 
Jusson  eszetekbe  jó  tétemrül  nevem! 

Vitéz  próba  helye,  kiterjedt  sík  mező! 
S  fákkal,  kősziklákkal  bővös  hegy,  völgy,  erdő. 
Kit  az  sok  csata  jár  s  jó  szerencse-leső,  — 
Legyen  isten  hozzád  sok  vitézt  legellő ! 

Igaz  atyámfia  s  meghitt  jó  barátim! 
Kiknél  nyilván  vannak  keserves  bánátim. 
Ti  jutván  eszembe  hullnak  sok  könyveim. 
Már  isten  hozzátok,  jó  vitéz  rokonim! 

Ti  is  angyal-képet  mutató  szép  szüzek. 
És  szemmel  öldöklő  örvendetes  menyek, 
Kik  hol  vesztettetek,  s  hol  élesztettetek; 
Isten  s  jó  szerelem  maradjon  veletek! 

[Sőt 

Söt  te  is,  ó  én  szerelmes  ellenségem, 
Hozzám  háládatlan,  kegyetlen  szerelmem, 
Ki  érdemem 


Ti  penig  szerzettem  átkozott  sok  versek, 
Búnál  kik  egyebet  nékem  nem  nyertetek, 
Tűzben  fejenként  égjetek,  vesszetek. 
Mert  haszontalanok,  jót  nem  érdemletek. 

BOLDOGTALAN  VAGYOK... 

Boldogtalan  vagyok, 

Mert  kínaim  nagyok. 

Beborult  ifjúságom. 

A  szokatlan  dolgot 

És  a  nehéz  jármot 

Már  megszokni  nem  tudom. 

Régi  időm  elmúlt. 

Most  másképen  fordult,  — 

Szomorú  az  én  sorsom. 

őszi  harmat  után, 
Végre  mikor  aztán 
Fújdogál  a  hideg  szél. 
Nem  sok  idő  múlván 
Sárgul,  hulldogálván 
Fáról  a  gyönge  levél. 
Zöld  erdő  harmatját. 
Piros  csizmám  nyomát 
Hóval  lepi  bé  a  tél. 


B4  [Én 

Én  szemeim  sírván, 
Könnyeim  csordulván, 
Néznek  csak  keservesen; 
Bús  szívem  zokogván. 
Csaknem  meghasadván, 
Bánkódik  nagy  erősen; 
Ki  miatt  naponkint 
Látok  szomorú  kínt. 
Szenvedek  én  testemben. 

Istenem,  mit  tegyek? 
Immár  hová  legyek? 
Mire  jutok  végtére?! 
Ha  mind  búval  élek,  — 
Ezentúl  mit  érek. 
Élek-e  még  kedvemre? 
Vagy  mind  holtig  árván 
Járok  csak  bút  látván. 
Megyek  keserűségre. 

Ennyi  gyötrelemmel. 
Vagy  ennél  is  többel 
Ifjúságom  mint  éljem? 
Jobb  lesz  a  darvakkal 
Vagy  más  madarakkal 
ősszel  búcsúmat  vennem, 
S  mennem  oly  országra. 
Hol  irígyim  soha 
Nem  szólhatnak  ellenem  I 

Talán  elmentemmel. 
Búcsúvételemmel 
Ha  utamat  követem: 


I 

Gonosz  irígyimnek, 
Kik  most  reám  törnek, 
Nyelvök  elkerülhetem. 
Ha  nem  látnak,  talám 
Nem  szólhatnak  reám,  — 
így  kedvök  bétölthetem. 

Azért  szerelmedre, 
Világod  kedvedre 
Éld  ezentúl  kívánom; 
De  én  fáradságom, 
Kedves  virágszálom. 
Éretted  nem  sajnálom. 
Légy  jó  egészségben 
Addig  míg  az  isten 
Éltet  szívből  óhajtom! 

Szívem,  isten  hozzád! 
Megbocsáss,  ha  szolgád 
Vétett  ö  beszédében; 
Mert  noha  nehezen,  — , 
De  tőled  elmegyen, 
Ki  téged  szán  szívében. 
Lesz-e  véled  szemben? 
Láthatd-e  e  testben? 
Maga  tudja  az  isten ! 

Immár  sólymocskádat, 
Kedves  madárkádat. 
Kit  karodon  hordottál, 
Klárisokkal  rakott, 
Szkófiummal  varrott 
Lábzsinóron  tartottál  — 


B  5  [Bocsásd 


26 


Balassi  Bálint 


Bocsásd  el  békével 
Szegényt,  hadd  menjen  el, 
Reá  ne  haragudjál ! 


K. 

BALASSI  BÁLINT 

KÜLÖMB-KÜLÖMB 

SZERELMES  ÉNEKEI, 

MELLYEKBEN 

AZ  KI  IGAZÁN  GYÖNYÖRKÖDIK, 

innént igazán  megtanulhatja,  mint köll szerető- 
jét szeretni,  s  miképen  köllneki  könyörgeni, 
ha  kedvetlen  és  vad  hozzá,  de  nem 
mindent  hővít  így  a  szerelem 
tüze  talám,  mint  ötét 

yENIGMA 

Jelentem  versben  mesímet, 
De  elrejtem  értelmemet; 
Kérem  édes  szeretümet, 
Fejtse  meg  nékem  ezeket: 

Minap  én  úton  jártomban, 
Láték  két  hattyút  egy  tóban, 
Hogy  volna  csendes  úszásban, 
Egyött  lassú  ballagásban ; 
Gyakran  egymásra  tekintnek, 
Kiről  kitetszik  szerelmek, 
Egymáshoz  való  jó  kedvek; 
Hasonlók,  mindketten  szépek. 
Hogy  igy  egyött  szerelmesen 
Ök  úsznának  szép  csendesen, 
Azonközben  nagy  sebesen 
Egy  késelő  csalárdképen 
Rajok  menvén,  az  egyikét 

[Körme 

Körme  között  az  szebbikét 
Elkapá,  forgatta  szegényt, 
Mint  szeretőt  kedve  szerint. 
Látván  társa  bánatjában, 
Rén  keserves  kiáltásban. 
Széjjel  ballagván  az  tóban, 
Nem  tud,  meggyen  nagy  búában, 
Mert  látja  társátul  váltát; 
Látja  maga  özvegy  voltát, 
Búában  elszánta  magát: 
Óhajtja  már  csak  halálát. 

K  I  T 

EGY  SZÉP  LEÁNY  NEVÉVEL 

SZERZETT 

Siralmas  nékem 
Idegen  földön 
Már  megnyomorodnom ; 
Szívem  meghervadt 
Nagy  bánat  miatt. 
Nincs  már  hová  fognom. 

Laktam  földemrül 
Szép  szerelmemrül 
Mikor  gondolkodom. 
Jutván  eszemben: 
Ott  én  mint  éltemi 
Könyveimet  hullatom. 

Mint  az  szarvas-fi 
Anyja  után  rí. 
Ha  tüle  eltévedt: 

[Szívem 


Virágénekei  29 


Szívem  úgy  hal,  vész, 
Halálra  már  kész. 
Hogy  oda  nem  mehet. 

Már  ha  nem  látom. 
Bárcsak  hallanom 
Adná  isten  ütet, 
Ki  velem  együtt 
Sok  szerelmet  tűrt,  — 
Vennék  még  is  kedvet. 

De  igen  ritkán 
És  bizontalan 
Hírt  felöle  hallok; 
Akkor  sem  mertem 
Ütet  kérdeznem,  — 
Mint  rab  csak  hallgatok. 

Ki  miatt  kedvem 
Szintén  oly  nekem 
Mint  nap  az  esőben, 
Vagy  mint  az  zöld  ág, 
Ki  hamar  elagg 
Téli  rút  üdöben. 

Vagyok  immár  szinte 
özvegy  gerlice. 
Szomorú  én  éltem,  — 
Nem  kell  arany  lánc, 
Sem  penig  víg  tánc, 
Nincs  semmihez  kedvem. 


[Felej- 

Felejtett  árva 
Itt  mint  pusztában 
Csak  remete  módra 
Tengek,  nem  élek, 
Lenni  sem  lélek, 
Most  jobban  búra. 

Ti  mezők,  hegyek, 
Berkek,  szép  völgyek. 
Kiben  gyakran  jártam. 
Szép  szelíd  vadat, 
Hangos  madarat 
Ott  hallottam,  láttam : 

Isten  hozzátok ! 
S  adja!  rajtatok 
Az  avagy  örvendjen, 
Az  aki  akkor 
Engemet  szeretett. 
Mostan  se  feledjen ! 

LOSONCZY  ANNA  NEVÉRE 

Lelkemet  szállotta  meg  nagy  keserűség. 
Csak  nagy  bánat  lészen  életemben  már  vég: 
Oh,  én  szívem  mint  ég! 
Hogy  szerelem  miatt  örök  kínba  esek. 

Oly  nehéz  lelkemnek  attul  elválása. 
Ki  szerelmét  hozzám  igazán  mutatta. 
Mint  testnek  halálba 
Vagyon  az  lélektől  nehéz  távozása. 

[Szinte 

Szinte  mint  hogy  a  test  mikor  az  lélektül 
Fáj,  hogy  eltávozik  mint  szeretőitül; 
így  árva  fejemtül 
A  vált  el,  ki  engem  szeretett  hü  szívbül. 

0,  én  két  szememnek  szerelmes  világai 
Keserves  fejemnek  te  valál  gyámola: 
Mire  hát  bánatra 
Hagy  ál  el  engemet  ilyen  árvaságra! 

Nemde  nem  kedvedért  hagyék  el  egyebet, 
Vájjon  s  kinek  ajánlottam  szerelmemet? 
Szerettem-e  többet? 
Tudod,  kedveltelek  egyedül  tégedet. 

Csak  te  valál  nékem  minden  ékességem, 
Szerelemre  te  gyútád  szívemet  nékem: 
Mire  hadsz  el  engem. 
Ha  nálad  nekül  is  elfogy  én  életem? 

Szegény  fejemet  már  mivel  vigasztaljam, 
Szívemnek  keservét  kinek  panaszoljam? 
Magam  hová  fogjam, 
Ha  siralmim  miatt  én  ugyan  elasztam. 

Igazán  tertint  ez  is  méltán  én  rajtam, 
Mert  ok  nélkül  magam  búcsút  neki  adtam. 
Szegényt  háborgattam, 
Hozzám  nagy  szerelmét  semminek  tartottam. 

Azért  én  kegyetlenségemnek  jutalmát. 
Most  veszem  háládatlanságomnak  hasznát: 
Fejem  árvaságát 
Méltán  vallom  immár  gyámoltalanságát. 

[Nem 

Nem  volt  kettős  szíve,  ki  miatt  én  nekem 
Kellett  volna  félnem  vagy  idegenkednem: 
Tudom,  mit  írt  nekem. 
Erős  esküvíssel  mint  bízlalt  meg  engem. 

Ne  kövessen  azért  senki  engem  ebben, 
Hanem  ha  ki  akar  gyötrődni  szivében ; 
Mert  egész  éltében 
Hív  szerelem  mását  nem  löli  mindenben. 

Az  ki  most  ezeket  összeszedegette, 

Szeretője  után  kesereg  szivébe: 

Kit  más  hüv  kezére, 

—  Mint  tudatlan  ember  —  ok  nekül  ereszte. 

HOGY  JÚLIÁRA  TALÁLA, 
ÍGY  KÖSZÖNE  NÉKI 

Ez  világ  sem  köll  már  nékem 
Nálad  nélkül  szép  szerelmem, 
Ki  állasz  most  én  mellettem 
Egészséggel,  édes  lelkem! 

Én  bús  szívem  vidámsága. 
Lelkem  édes  kévánsága. 
Te  vagy  minden  boldogsága, 
Véled  isten  áldomása. 

Én  drágalátos  palotám, 
Jó  illatú  piros  rózsám. 
Gyönyörű  szép  kis  violám. 
Élj  sokáig  szép  Júliám! 

[Feltá- 

Feltámada  napom  fénye, 
Szemöldök  fekete  színye, 
Két  szemem  világos  fénye, 
Élj,  élj  életem  reménye ! 

Szerelmedben  meggyúlt  szívem, 
Csak  tégedet  óhajt  lelkem; 
Én  szívem,  lelkem,  szerelmem, 
Idvezlégy  én  fejedelmem  1 

Júliámra  hogy  találék. 
Örömemben  így  köszönék, 
Térdet,  fejet  neki  hajték. 
Kin  ő  csak  elmosolodék. 

A  FÜLEM/LÉNEK  SZÓL 

Te  szép  fülemile,  zöld  ágak  közibe 

mondod  el  énekedet! 

De  viszont  az  ellen  az  én  veszett  fejem 

mond  keserves  verseket, 

Kiket  bánatjában,  szerelem  lángjában 
szép  Júliáról  szerzett. 

Mennybéli  szép  harmat  tégedet  mosogat, 
engem  penig  könnyhullás 

Szüntelen  nedvesít  s  bánattal  keserít, 

hogy  oly  kemény,  mint  a  vas, 

Az  én  szép  Júliám,  kitül  jómat  várnám, 

hogy  lenne  már  irgalmas. 


[Az 

Az  hév  veröfénynek  mivoltát  nem  érzed, 

mert  ülsz  híves  árnyékban, 

Engemet  peniglen  gyújt  buzgó  szerelem, 
sülök,  fölök  lángjában; 

Te  szabad  vagy  repülsz  hol  akarod,szállsz,ülsz 
nem  úgy  mint  én  e  vasban. 

örömmel  és  szépen  csak  tavasz  időben 
szép  énekeket  mondasz. 

Énnékem  peniglen  mind  nyárban,  mind  télben 
versem  oka  csak  panasz. 

Kínomat  számlálom,  Júliát  imádom, 

dolgom  nekem  mind  csak  az. 

Lengedező  szellő  s  híves  tiszta  idő 

tégedet  gyakorta  hüt, 

Engemet  viszontag  örökkévaló  láng 
olthatatlanképen  füt. 

Kegyetlenségével,  Júlia  szemével, 

nagy  szerelem  üttön  üt. 

Vagy  te  egészséges,  én  peniglen  sebes, 
szerelem  nyila  miatt. 

Énekelsz  víg  szóval,  nem  mint  én  bánattal, 
mert  nem  is  érzed  kénját 

Az  szép  Júliának,  kinek  szép  voltának 
adta  lelkem  meg  magát. 

Jobb,  és  mindenekben  különbőz  én  tülem 
te  boldog  állapotod. 

Egyenlők  csak  ebben  vagyunk  mi  mindketten, 
hogy  énekedet  mondod 

Te  is  szinte,  mint  én  s  fogyhatatlanképen 
csak  arra  veszett  gondod. 

[Júliát 

Júliát  gondolván  és  szavát  hallgatván 
egy  kis  fiiemilének, 

Juta  bús  elmémbe  ezen  néhány  versbe 
rendeltetett  kis  ének» 

Kiben  állapatja,  megtetszik  mivolta 
igazán  életemnek. 

A  DARVAKNAK  SZÓL 

Mindennap  jó  reggel  ezen  repültök  el, 
szolgálván  darvaim ! 

Reátok  néztemben  hullnak  keservemben 
szemeimből  könyveim. 

Hogy  szép  szerelmesem  jut  eszembe  nékem, 
megújulnak  kínjaim. 

Látom  utatokat  igazítottátok 

arra  az  ország  felé, 

Aholott  a  lakik,  víg  szívemet  aki 

ö  magánál  rekeszté,  — 

Valaha  én  rólam,  ki  híven  szolgáltam, 
vájjon  emlékezik-é? 

Bujdosom  mint  árva,  idegen  országba, 

veszettül  mint  zarándok, 

Ruhámban  setét  színt  szivemben  szörnyű  kínt 
viselek  én,  úgy  gyászlok, 

Szárnyam  nincs  mint  néked,  kin  mehetnék 
ahhoz,  akit  óhajtok,     [véled 

Szárnyad  vagyon,  repülsz  s  szintén  ott  szállsz 
földébenholakarod,  [le, ülsz 

Te  szomjuságodat,  szép  forrásból  csorgott 
tiszta  vizével  oltod, 

Örömöm  környékét,  az  ő  lakó  helyét, 
paradicsomot  látod. 

De  ne  siess  kérlek,  tűled  hadd  üzenjek 
néki  rövid  beszéddel, 

Vagy  ha  az  nem  lehet,  csak  írjam  nevemet 
mellyedre  fel  véremmel ! 

Kin  megesmérhesse,  hogy  csak  ö  érette 
tűrök  mindent  jókedvvel. 

Adjon  a  jó  isten  néki  egészséget, 

víg  és  hosszú  életet. 

Mint  mezők  virággal,  tündökljék  sok  jókkal, 
áldja  mindennel  őtet; 

Nyomán  is  tavasszal  teremjen  rózsaszál, 
s  keserüljön  engemet. 

Sok  háborúimban,  bujdosó  voltomban 
midőn  darvakat  látnék 

Szép  renden  repülni  s  affelé  haladni, 
hol  szép  Júlia  laknék, 

El-felfohászkodván  s  utánok  kiáltván, 
tülök  én  így  üzenek. 

AZ  ö  SZERELMÉNEK 
ÖRÖK  ÉS  MARADANDÓ  VOLTÁRÓL 

Idővel  paloták,  házak,  erős  várak, 

városok  elromolnak. 

Nagy  erő,  vastagság,  sok  kincs,  nagy  gazdag- 
idővel mind  elmúlnak,  [ság, 

[Tava- 

Tavaszi  szép  rózsák,  liliom,  violák 
idővel  mind  elhullnak. 

Királyi  méltóság,  tisztesség,  nagy  jószág 
idővel  mind  elvesznek. 

Nagy  kövek  hamuvá  s  hamu  kősziklává 
nagy  idővel  lehetnek, 

Jó  hírnév,  dicsőség,  angyali  nagy  szépség 
idővel  porrá  lesznek. 

Még  a  föld  is  elagg,  hegyek  fogyatkoznak, 

idővel  tenger  apad 
Az  ég  is  beborul,  fényes  nap  setétül, 

mindennek  vége  szakad, 
Márvánköbe  metszett  írás  kopik,  veszhet, 

egy  heliben  más  támad. 

Meglágyul  keménység,  megszűnik  irigység, 
jóra  fordul  gyűlölség, 

Istentül  mindenben  adatott  idővel 

változás,  bizonyos  vég, 

Csak  én  szerelmemnek,  mint  pokol  tüzének, 
nincs  vége,  mert  égten  ég. 

Véghetetlen  voltát,  semmi  változását 

szerelmemnek  hogy  látnám. 

Kiben  Júliátul,  mint  Lázár  ujjátul 

könnyebbségemet  várnám, 

Ezeket  úgy  írám  és  az  többi  után 
Júliának  ajánlám. 


C  3  [Sok- 

SOKFÉLE  DOLGOKHOZ  HASONLÍTJA 
MAGÁT  ÉS  A  SZERELMET 

Ha  ki  akar  látni  két  eleven  kutat, 
Kik  ű  forrásokból  szüntelen  kifolynak; 
Nézze  két  szememet,  kik  mindenkor  sírnak. 

Az  én  szerelmesem  háládatlanságán. 
Szívem  gyúladásán,  szörnyű  kínján,  búán, 
Sok  könyvet  hullatnak  csaknem  kiapadván. 

Ha  ki  akar  látni  olthatatlan  szenet, 
Nézze  az  én  véghetetlen  szerelmemet, 
Ki  mint  pokol  tüze,  örökké  csak  éget. 

Noha  lángját  ennek  senki  nem  láthatja. 
De  azért  lelkemet  fogyatton  fogyatja, 
Soha  semmi  bennem  már  meg  nem  olthatja. 

Ha  ki  akar  látni  szörnyű  mély  sebeket, 
Nézze  szerelemtűi  sebesült  szívemet, 
S  ottan  megesméri,  mint  gyötör  engemet. 

Ha  ki  akar  látni  egy  nyomorult  lelket. 
Nézze  az  én  árva  keserves  fejemet, 
Kit  szerelem  tüze  csaknem  hamuvá  tett. 

Ég  olthatatlanul  buzgó  szerelemben, 
Bízik  csak  egyedül  egy  vidám  kegyesben, 
Kinek  ajánlotta  életet  kézibe. 

Ha  ki  ez  kínokat  akarja  megtudni. 

Ily  kegyetlenképen  hogy  bennem  ki  szerzi: 

Életemnél  lelkem  azt  inkább  szereti. 

[Igaz 

Igaz  szerelmemért  de  Iá  mennyi  kínt  ád, 
Ha  szolgálatomért  egyszer  jó  szemmel  lát, 
Ahelyett  viszontag  érzem  ezer  kínját. 

Híves  forrás  felett  —  serkenvén  álmomból, 
Fordíttám  magyarul  vidám  Júliáról, 
Mikor  lelkem  fűlne  szerelme  lángjától. 

DIALÓGUS 

KIBEN  ÚTON  JÁRVÁN  AZ  VERSSZERZÖ  BESZÉL 

ECHÓVAL 

Ó  magas  kősziklák,  kietlenben  nőtt  fák, 
kik  nagy  szerelem  tüzén 

Igaz  bizonságim  vattok,  mert  kénaim 
tudjátok,  mint  szinte  én. 

Ki  látta:  éltében,  hogy  igy  haljon,  vesszen 
más  mint  én  szeretőjén 

Echó:  Én. 

Távoly  egy  erdőben,  nékem  felelésben 
lőn  úgy  mint  emberi  szó, 

Talám  eggyik  tündér  jár  itt  valamiért, 
vagy  valami  vadászó. 

Ha  ló  nem  nyerítött,  az  ki  itt  cserdítött 
lábain  ha  volt  békó. 

Echó. 

Echó!  nagy  kénomba,  melybe  szép  Júlia 
engem  fertengeni  hagy: 

Mi  könnyebbíthet  meg,  s  mitül  lehet,  kérlek 
kemény  szíve  hozzám  lágy, 

C  4  '         [Keserű 

Keserű  kénomat  mi  enyhítheti  most, 

s  mi  az,  mire  lelkem  vágy? 

Echó:  Ágy, 

Azt  igazán  mondád,  de  mondd  meg  azt  is  hát, 
ott  ki  vigasztalhatna, 

Búm  helyett  örömet,  gyönyörű  életet, 
nékem  ott  ki  adhatna? 

Igazán  ki  neve,  kit  soknak  kivüle 
lelkem  oda  kévánna? 

Echó :  Anna. 

Azt  bizon  megvallom,  de  jó  szolgálatom 
kedves-e  néki  vagy  nem? 

Szép  Júliám- Annám  leszön-e  jó  hozzám 
s  megkegyelmez-e  nekem? 

Hogy  régen  szolgálom,  leszen-e  jutalmom, 
kell-e  jót  reménlenem? 

Echó:  Nem. 

Kegyetlenségéjért,  érte  tűrt  sok  kénért, 
lám  még  istentül  sem  fél ! 

Ö  fejér  mellyében,  mint  szép  lágy  fészekben, 
kegyetlenség  holtig  él? 

Mert  mint  nyelved  beszél,  búmmal,  én  hiszem 
amely  igen  nem  kéméi.        [öl. 

Echó :  Él. 

Ó  hová  legyek  hát,  tűrvén  ennyi  kénját, 
kivel  vett  köröskörül? 

Nincs  út  szerelméhez,  mert  már  elvetett  ez 
kegyes  szemei  elől. 


[Vetett 

Vetett  gyötrelemre  s  még  meg  is  öl  végre, 
amint  látom,  hogy  győlől. 

Echó:  ÖL 

Már  csak  mutasd  módját,  mint  olthassam  láng- 
szerelmemnek, ki  csak  nö,     [ját 

Mert  hogy  úgy  szeretem  s  jutalmát  nem  érzem, 
oka  talám  nem  is  ő, 

Hanem  más  gonosz  nő,  ördöngös  bűvölő, 
mert  kegyes  ő,  semmint  kő. 

Echó:  ű. 

Hát  meggyek  én  veszett,  kit  szerelem  éget 
s  kit  már  ő  be  nem  fogad? 

Szívem  régi  búmban,  mint  szép  virág  nyárban, 
szintén  igaz,  úgy  hervad; 

Azért  add  tanácsod,  szánd  meg  nyavalyámat, 
ha  sebemet  gyógyíthadd. 

Echó:  Hadd. 

Vajha  elhagyhatnám,  volna  mi  nyavalyám? 

de  Iá  szívem  mint  gerjed! 
Ha  gyenge  orcáján,  mint  pünkösd  rózsáján 

látom,  hogy  színe  terjed 
Magad  se  mondanád,  elhagyni,  ha  látnád, 

nézd  meg  csak  és  esmérjed. 

Echó:  Merjed. 

Nem  nyerheti  lelkem,  hanem  ha  két  kezem 
végez  ki  életembüll 

No  tőrrel  méreggel  nagy  búmat  verem  el, 
mert  kiesem  kedvébül; 


C  5  [Látom 

Látom,  hogy  csak  győlöl,  én  nékem  nem  örül 
s  rajtam  nem  is  könyörül. 

Echó:  Örül. 

Hogy  hihessem  én  azt?  ha  ládd-e,  mint  fáraszt 
számtalan  sok  veszéllyel, 

Szemeim  láttára  nagy  kegyesen  másra 
nézdegél  vidám  szemmel. 

Énnekem  peniglen  még  szerelmem  sem  kell, 
veszt,  sílyeszt  gyötrelmekkel. 

Echó:  Kell, 

Ó,  vajha  kellene!  szerelmébe  venne, 
veszne  szívem  bánatja. 

De  nem  azt  jelenti  kemény  tekinteti 
s  amint  magát  mutatja, 

Hogy  esmét  szeressen,  nem  adja  azt  isten, 
noha  lelkem  imádja. 

Echó:  Adja, 

Ha  isten  azt  adja,  lelkem  viszont  áldja 
nevét  minden  időben 

S  talám  meg  is  adja  és  szívét  fordítja 
hozzám  még  szerelemben 

Vidám  Júliának,  ki  egyike  annak, 

kiknek  hazájuk  a  menny. 

Echó:  Ámen, 

Megdicsőült  színben,  hogy  gerjedt  szivemben 

vidám  Júlia  tünék, 
Egy  sűrő  erdőben  én  úton  mentemben 

felszóval  így  éneklék, 
Kérdezkedésemre  verseim  fejébe 

Echotul  ily  választ  vék. 

[Kiben 

KIBEN  AZON  KÖNYÖRÖG 

LÁTVÁN 

SEMMI  VÁLASZT  NEM  VEHET  JÚLIÁTÓL 

HOGY    OTTAN 

CSAK  NE  FELEDKEZZÉK  EL  RÓLA 

Kegyes  vidám  szemű,  piros  rózsa  szinü 
én  édes  fejér  hölgyem; 

Kin  hű  szerelemmel  s  teljes  reménységgel 
nyugszik  tüzesült  lelkem, 

Nemde  nem  siralmas  kár-e  én  nekem  az, 
hogy  elfeledtél  engem? 

Jó  vitézek  harca  hol  volt  —  gondolhaddsza  — 
piros  vérontás  nélkül? 

Szerelemben  esett,  vígan  ki  élhetett 
külön  szerelmesétül? 

Ne  felejts  engemet,  ne  veszesd  lelkedet 
hitetlen,  félj  istentül! 

Az  szelid  daruhoz  szintén  hasonlatos 
te  kegyes  tekinteted, 

Rózsát  jegyez  orcád,  kláris  te  szép  kis  szád, 
mézet  ereszt  beszéded. 

Jöjj  immár  élőmben,  mondjam  örömömben : 
Az  isten  hozott  téged! 

Kerített  várasok,  kertek,  mezők,  szép  tók 
nálad  nélkül  mind  tömlöc, 

Mint  sólyom  kis  fuat,  bús  lelkem  magadat 
szerelmében  úgy  üldöz. 

Jussak  már  eszedben,  láss  meg  keservemben, 
magad  jűjj,  mást  ne  küldözz. 

[Han- 

Hangos  fülemile  gyönyörű  szép  kertbe 

zöld  ágak  között  csattog, 

Én  is  szegény  rabod  új  verset  kiáltok 

hozzád,  hogy  lelkem  buzog. 

Mit  vétettem,  kérlek,  hogy  nem  szánsz  enge- 
kinek  szíve  háborog?    [met, 

Érted,  hogy  elmentél  és  elfelejtettél 

engem,  szegény  árvádat, 

Ily  reménytelenül,  szép  személyed  nélkül 
ne  hagyd  veszni  szolgádat. 

Emlékezzél  rólam  fényes  fejér  rózsám, 
add  már  látni  magadat ! 

Szívem  nagy  szerelmét  s  titkon  felgyúlt  tüzét 
jelenteni  nem  merem, 

Mert  ha  megjelentem,  nagy  tüzemmel,  féltem, 
hogy  sokat,  eszit  vesztem. 

Ha  penig  titkolom,  csak  magam  fogyatom, 
mert  belső  tüz  veszt  engem. 

Török  szép  versekből  szerelmese  felől 

csak  nem  régen  fordíttá, 

Igérül  igére  nem  szinte  teheté, 

de  hertelen  jobbítá. 

Régi  szörnyű  kárán  így  veszett  bánkódván, 
Júliának  ajánlá. 

'^'^'^'^'^'^'^'^'^'^'^'^'^'^'^'^'^'^'^'^'^'^'^'^'^'^'^'^'^'^'^'^ 

ÉN  ÉDES  SZERELMEM 

Én  édes  szerelmem,  egyetlen  egy  lelkem, 
mi  haszon  nekem  élnem, 

Ha  semmit  nem  segít,  jómra  fel  sem  indít 
az  én  esedezésem, 

[Sok 

Sok  könyörgésemre,  szép  leveleimre 
csak  választ  sem  tessz  nékem. 

Lelkemnek  fájdalmát,  érted  való  kínját 

maga  te  így  jól  látod, 
De  ingyen  sem  érzed,  sőt  inkább  neveted, 

magadban  csak  csúfolod. 
Mondván:  hadd-hadd,  úgymond,  hiszem  vesz- 

kínomat  úgy  mosolygód  [tinagygond, 

De  mi  hasznod  vagyon  sok  könnyhullásomon, 

kétségben  mire  tartasz? 
Mint  mérget  sok  mézben,  édes  beszédedben, 

gonoszt  elegyítve  adsz. 
Egyfelől  ídesgetsz,  másfelől  kesergetsz, 

csak  bánatra  taszítasz. 

Szép  sólymok,  vad  rárók,  kiket  madarászok 

tanítnak,  viselnek, 
Bánással,  tartással,  szóval,  kiáltással, 

szehdek,  kézre  jünek, 
Az  erős  kősziklák  hevétül  az  napnak 

romolnak,  repedeznek. 

Nincsen  oly  erős  vas,  kit  tűzzel  jó  kovács 

ide  s  tova  nem  hajthat. 
Vérrel  erős  gyémánt,  kit  az  acél  sem  bánt, 

végre  mind  elhasadhat, 
A  piros  márványkő,  kit  ver  gyakor  eső, 

csepegéstől  lyukadhat. 

Téged  penig  sólymom,  én  édes  vad  ráróm, 
az  én  sok  kiáltott  szóm, 

[Kezem- 

Kezemre  nem  híhat  s  csak  úgy  se  lágyíthat, 
mint  vasat  tűz,  nagy  lángon, 

Sem  mint  márványkövet,  kit  eső  csepeget, 
nem  hathat  könnyhullásom. 

Vérem  hullásával  ha  hozzám  hajlanál 

tündöklő  szép  gyémántom. 

Arra  is  kész  volnék,  csak  tüled  érthetnék, 
végeznéd  el  már  kénom! 

De  mint  sok  írásom,  szóm,  síralmom,  lángom, 
szolgálatom  csak  károm! 

Az  én  gyötrelmemre  s  istenre  tekintve, 
indulj  fel  szerelmemre, 

Nagy  háládatlanság  miatt  nyomorúság 
hogy  ne  szálljon  fejedre. 

Vagy  segélj  megimmár  vagy  végezz  ki  hamar, 
ne  tarts  tovább  kétségbe. 

Az  mennyei  orcát,  életem  birtokát 
ha  isten  néked  adta, 

Angyali  ábrázat  ha  vagyon  te  rajtad, 
mire  vetsz  engem  kínra? 

Mennybeliek  szerint  ennyi  sok  szörnyű  kínt 
enyhíts  meg  jó  szolgádban. 

Ür  Isten!  Hogy  lehet  a  kegyetlenségnek 
ilyen  nagy  szépség  fészke? 

Ha  az  mennybéliek  olyan  kegyel^nesek, 
térj  te  is  kegyelemre. 

Angyali  orcádat  mert  te  megalázod, 
ha  üzsz  számkivetésre. 


[Színed- 

Színed  dicsősége  most  ez  új  versekre 
elmémet  serkentette, 

Képtelen  nagy  szépség,  ki  miatt  szívem  ég, 
most  már  elrekkentette. 

Buzgó  szerelmedbe,  kiben  mint  tömlöcben 
sírva  ezt  éneklette. 

BÉCSI  ZSUZSANNÁRÓL 
S  ANNA  MÁRIÁRÓL  SZERZETTÉ 

Az  Zsuzsanna  egy  szép  német  leány, 

Bécsben  lakik  Tiefingrab  utcáján ; 

Piros  rózsa  tündöklik  orcáján. 

Szép  kaláris  tetszik  az  ajakán, 

Kit  sok  vitéz  kíván 

Szép  voltát  csudálván: 

De  csak  heában  szeretik  sokan. 

Vagyon  ennek  egy  szép  atyjafia. 

Kinek  neve  víg  Anna  Mária, 

Sok  jó  úrfi  csak  azt  síjja-ríjja. 

Mert  mint  nénje  szép  s  nincs  semmi  héa, 

Aranyszínű  haja. 

Mintegy  gyöngy  az  foga. 

Tiszta  mézzel  foly  ő  édes  szava. 

Egy  társommal  midőn  én  ballagnék, 

Szerencsére  reájok  találék. 

Rajok  nézve  ottan  felgerjedek, 

Jó  társom  is  szerelembe  esek, 

Ök  ottan  élesztek, 

Kedveket  jelenték; 

Vélek  azért  mi  megesmerkedénk. 

[Kezet 

Kezet  fogván  egymással  azontúl, 

Házba  lépénk  mindnyájan  utcárul 

S  mint  az  méhek  szegfű  szép  virágrul 

Mézet  szednek  egymás  ajakáról : 

Minden  bánatunktól 

Ott  mi  esénk  távul, 

Hogy  szerelmet  nyerhetínk  egymástul. 

Többet  szólnom  dolgunkról  nem  szükség. 

Elég,  hogy  megvolt  minden  édesség; 

Ölelgetés,  csók,  tánc,  gyönyörűség. 

Ékes  beszéd,  tréfálás,  nevetség. 

Ki  ugyan  nem  elég 

Bús  szivemnek,  mert  ég; 

De  versemben  itt  legyen  már  vég. 

Kurta  oktáván,  a  sovány  böjtben, 

Pozsony  városából  kimentemben, 

Szerzem  ezeket  ilyen  versekben, 

Tánc-nótára  egy  kisded  énekben, 

Az  másfélezerben. 

És  nyolcvankilencben. 

Hogy  bécsi  virág  juta  eszemben. 

BÁR  NE  TUDTAM  VOLNA 

Bár  ne  tudtam  volna,  mi  légyen  a  szeretet. 

Miért  született  engem,  aki  engedi  született. 

Ily  gyilkos  kínokra. 

Sok  búra,  bánatra 

Mért  vagyok  így  megvetett  ? 


[Azt 

Azt  gondoltam,  minden  arany,  aki  fénylik, 
A  rezes  szívekben  arany  ki  tündöklik : 
De  most  tapasztalom. 
Pirulva  megvallom: 
Igaz  szív  mint  csalatik. 

Lehetetlen,  hittem,  hogy  tűzben  jég  légyen, 
Annyi  sok  láng  után  benned  tüz  ne  égjen ; 
Szalmatűz  volt,  látom, 
így  meghűlt  csudálom : 
Ily  jutalmat  végyen. 

Akkor  mint  esküdtél,  én  tudom  s  te  tudod, 
Miként  késértgettél,  tudom,  nem  tagadod : 
így  fizeted  bérem  ? 
Ez  bizony  szemérem ! 
Meg  is  kell  vallanod. 

Szívednek  nem  hittem,  tudod,  sok  ideig, 

De  utánam  jártál  tovább  esztendeig: 

Hittel  még  istent  is 

Csalhatsz,  mért  nem  embert  is ; 

Meg  is  vér  holtodig. 

Szenvedj  te  is  értem,  hogy  ha  én  szenvedtem. 
Verjen  meg  az  isten  méltán  is  érettem, 
Ne  csalhass  több  szívet. 
Itten  érjen  véget 
Álnokságod  értem. 

Azt  gondoltam,  előbb  a  nap  sötét  lészen, 
Mezei  füveknek,  egy  színe  sem  lészen : 


D  [Mint- 

Mintsem  azt  érhessem, 
Tőled  megvettessem, 
Isten  bosszút  tészen ! 

KIBEN 
JÚLIÁHOZ  HASONLÍTJA  COELIÁT 

Júlia  szózatját. 
Kerek  ábrázatját 
Cupido  úgy  mutatja 
Coelia  beszédén, 
Örvendetes  képén 
Hogy  mikor  szemem  látja: 
Júliának  véli, 
Mikor  tekinteli, 
Mert  szívemet  áltatja. 

Egyenlő  két  rózsa, 
Kiknek  mind  pirosa, 
Állapatja,  színe  egy; 
Sem  egy  ágon  termett, 
—  Kit  zöld  levél  fedett '—, 
Nem  hasonlóbb  két  ért  meggy, 
Mint  ez  Júliához, 
Kinek  szép  voltához. 
Gerjedek,  mint  Aetna  hegy. 

Átkozott  Cupido, 
Szerencsémet  rontó 
Régi  nagy  ellenségem! 

Hazámbul  kiüzél,  I 

Ide  is  rám  jüvél,  1 

Érd  bátor  immár  végem;  I 

[Csak 

Csak  tüzedet  ne  szíts 
Szivemben,  se  többits 
Régi  szerelmes  mérgem! 

Dühös!  Elégedjél, 

Amint  kikergettél 

Engemet  szép  hazámbul. 

Elégedjél,  kérlek, 

Itt  is  azmint  féllek, 

Ne  üzz  ki  nyúgalmambul. 

Mi  jutalmod  bennem, 

Ha  esem  tüzedben,  — 

Mi  hasznod  nyavalyámbul? 

Virága  éltemnek. 
Akinek  örüljek. 
Teljességgel  elszáradt. 
Vidám  kedvem  helyett, 
Kibül  vizek  mellett 
Kényszerűség  rám  áradt; 
Siralmas  káromon 
Való  nagy  panaszom 
Miatt  nyelvem  elfáradt! 

Immár  zászlód  alól 
Kitöltem,  sőt  távul 
Járok  nagy  seregedtül. 
Mert  kis  haszon  mellett 
Tűrnöm  sokat  kellett, 
Mig  vártam  te  kezedtül; 
Immár  uram  is  más, 
Pallas  és  vitéz  Mars, 
Kik  mentenek  tüzétül. 

Gondolkodván  rajta, 
Csak  tétova  hajtá 
Fejét  Cupido  szómon, 
Monda:  „Szegény  1  Márs-e 
A  te  gyámolod-e. 
Hát  hol  az  én  hatalmam? 
Ketten  csak  ti  vagytok, 
Kik  semmit  sem  adtok 
Én  bosszúállásomon? 

Azelőtt  is  maga 
Mars  —  meggondolhatta  — 
Mint  járt  egyszer  miattam. 
Mikor  kedve  ellen 
Merő  mezítelen 
Mindennek  látni  hagytam: 
De  az  mint  esmérem. 
Nem  gondoltok  vélem. 
De  megmutatom  magam." 

Meggyek  hová  megyek. 
Jobb-e,  hogy  engedjek? 
Mert  se  Mars  Cupidónak 
Nem  árt  vitézséggel. 
Sem  Pallas  elmével, 
Ugy  mint  világ-birónak. 
No  tehát  engedek, 
—  Mert  véle  sem  érek  — 
Én  is  hát  ez  rontónak. 


[Kit 

KIT 

EGY  CITERA S  LENGYEL  LEÁNYRÓL 

SZERZETT 

Szít  tüzet  Zsuzsanna  szivemben  magára, 
Cupidóval  űzet  szerelme  dolgára 

Mert  kis  szája, 

Szép  orcája 
Mint  pünkösti  uj  rózsa; 

Fényes  haja 

Nap  csillaga 
Vagy  sárarany  sárgája, 
Vékony  derekacskája! 

Mutat  angyali  fényt  szerelmes  szemével. 
Piros  angyali  színt  szerelmes  színével ; 

Ha  hozzá  int. 

Vígan  tekint 
Szivembe  örömet  hint, 

De  ha  megint 

Ügy  néz  amint 
Kit  gyölöl  szíve  szerint, 
Ottan  érzek  súlyos  kínt. 

Kegyes  ábrázatja  én  arányzó  célom, 
Citerája  szózatja  búm  rontó  acélom, 

Vénus  fattya 

Lelkem  hatja. 
Ha  szózatját  hallhatja 

S  ha  láthatja 

Nincs  bánatja 
Búvát  mind  elmúlatja 
Hogy  jó  kedvét  mutatja. 

Kártyát  jádzván  vele,  vet  színét  tromfomra, 
Kit  az  bölcs  szerelem  így  magyaráz  jómra 

Mondván:  „ne  félj, 

Sőt  vígan  élj, 
Mert  tiéd  e  szép  személy, 

Veres  levél 

Tromfodra  kél. 
Csak  azért,  hogy  jót  remélj 
Semmi  gonoszt  te  ne  vélj. 

Mert  már  néked  adta  nagy  szerelmü  szívét, 
Viszont  nála  hagyta  szívedet,  ü  szívét. 

így  tüled  vett 

Szívem  szívet, 
Kit  tart  mint  drága  követ ; 

Örül  s  nevet 

S  vígan  követ 
Téged,  mert  lát  víg  kedvet, 
Kit  régen  eszébe  vett. 

így  volt  akaratja,  hogy  megnyilatkozzék, 
Vagy  immár  barátja,  ne  félj,  hogy  változzék. 

Megemlítsen 

És  segítsen 
Gyakran  örömmel  hintsen. 

S  rád  tekintsen 

S  ne  felejtsen. 
Kinél  több  jód  már  nincsen 
S  kit  nem  adnál  sok  kincsen!"    . 

Lengyel  szép  Zsuzsanna  vervén  citeráját 
És  mondván  utána  gyönyörű  nótáját: 

Eszem  vesztve, 

Eltévesztve, 

[Szerel- 

Szerelmébe  sillyesztve, 
Felgerjesztve  és  ébresztve, 
Szívemet  elrekesztve 
Belső  tűzzel  emésztve  I 

TÖBB  NEVES  ÉS  NÉVTELEN 

POÉTÁTÓL 

RIMAY  JÁNOSTÓL: 
REMÉNYSÉGEM  TE  LÉGY  NÉKEM 

Reménységem  te  légy  nékem 
Nagy  hatalmú  bölcs  Istenem, 
Tőled  légyen  segítségem, 
Mikor  terhel  én  sok  vétkem. 

Bűnnel  noha  éltem  rútult, 
Álnoksággal  szívem  borult. 
Ne  légy  mégis  mellőlem  múlt 
Látván,  hogy  igyem  rád  szorult. 

Por  hamuból  én  eredtem, 

Sok  szennyt  ezektől  rám  vettem. 

Kiben  úgyis  keveredtem, 

Hogy  tisztulttá  most  sem  lettem. 

Senki  nincs  előtted  igaz, 
Minden  mi  érdemünk  csak  gaz, . 
Mennyországban  részt  vehet  az, 
Kinek  jóvoltod  irgalmaz. 


Szükség  tehát  mindeneknek 
Kincsét  kérni  kegyelmednek. 


[Hogy 

Hogy  természeti  kedvednek 
Lágyítson  ítéletednek. 

Félre  tévén  érdemeket 
Rád  hagyom  én  is  ígyemet, 
Töltsed  így  bé  szükségemet, 
Hogy  idvözítsed  lelkemet. 

BENICZKY  PÉTERTŐL: 

AZ  ISTEN  EGYEDÜL  MAGA  VERJ 

AZ  HADAKAT 

ÉS  NEM  EMBERI  ERŐ  ÁLTAL 

Seregek  hadnagya 
S  vitézek  strázsája, 

Ki  lakol  az  egekben 
Onnét  intesz,  rendelsz 
És  karodon  viselsz. 

Mert  úr  vagy  magas  mennyben, 
Áldod  bátor  szívvel, 
Harchoz  erős  kézzel. 

Ki  harcol  te  nevedben. 

Mert  egyedül  Isten, 
Ki  vitézzé  tészen. 

Vehetsz  erőt  kezébül, 
Nem  jün  ő  fegyverrel. 
De  csak  tekintettel 

Parancsol  az  egekbül, 
Nézi  a  sziveket 
És  nem  az  erőket, 

Nem  ver  hadat  kézíjbul. 

D  5  [Méltó 

Méltó  hát  kegyelmét, 
Kérned  segedelmét 

Ily  hatalmas  vezérnek, 
Kitől  áldást  vehetsz 
És  romlást  is  nyerhetsz. 

Ha  nem  tetszel  kedvének, 
Magasztal  kit  akar 
És  mást  porba  takar 

Nagy  ereje  kezének. 

Ellenség  gyors  lovát 
Látván  s  éles  kardját, 

Ne  rémülj  el  szívedben. 
Fene  párduc  borit. 
Tigris  s  farkas  szőrit 

Bátran  nézzed  mezőben, 
Allah  kiáltása. 
Dob  s  trombita  szava 

Ne  hasson  füleidben. 

Álgyú  ropogása 
Mint  ég  csattogása 

Rettenthetne  szivedben. 
Sok  sörü  kópia. 
Kiterült  zászlója 

Háboríthat  elmédben, 
A  sok  festett  paizs. 
Nyíl  hegyes  vasa  is 

Mit  nem  tüntet  szemedben? 

Dávid  parittyával, 
Gedeon  lámpással 
Ellenségit  meggyőzte, 

[Az 

Az  erős  Sámson  is, 
Csak  szamár  által  is 

Philisteust  megverte, 
Sátorában  Jahel 
Sisarát  vasszeggel 

Az  földre  leszegezte. 

Mert  az  úr  volt  vélek 
S  bátorodott  szívek 

Nem  bíztanak  fegyverben. 
Mert  hol  Isten  harcol, 
Ott  a  pogány  oszol. 

Futnak  s  bújnak  rejtekben, 
Vesznek  azért  gyakran. 
Akik  bíznak  bátran 

Magányos  erejekben. 

Mostan  paizsodat 
Tisztítsd  s  páncélodat. 

Sisakod  vedd  le  szegről. 
Élesítsd  kardodat 
S  hizlaljad  lovadat 

S  fogd  ki  az  eke  mellől. 
Ne  bízd  magad  másra. 
Hogy  ne  jöjj  romlásra. 

Hanem  magad  menj  elől. 

Buzduljon  fel  véred. 
Terjeszd  régi  híred. 

Ne  rettenj  pogány  hírtül. 
Te  éles  tőrödet 
S  kemény  fegyveredet 

Hizlaljad  török  vértül, 

[Áldoz- 

Áldozzad  rút  vérét, 
Nyisd  fel  dögös  erét, 
Kérj  segítséget  égbül. 

Hazánk  rontására 
S  népünk  rablására. 

Hogy  az  pogány  készülne, 
Régi  vitézeknek, 
Scitiai  vérnek 

írtam,  meg  ne  rettenne, 
Hanem  régi  Marshoz 
S  hadakozó  társhoz 

Társul  mellé  sietve. 

SZENCZI  MOLNÁR  ALBERTTŐL: 
XLII.  ZSOLTÁR 

Mint  az  szép  hives  patakra 
Az  szarvas  kívánkozik, 
Lelkem  úgy  óhajt  uramra. 
És  hozzá  fohászkodik. 
Tehozzád,  én  istenem. 
Szomjúhozik  én  lelkem; 
Vájjon  színed  eleiben 
Mikor  jutok,  élő  isten? 

Könyhullatásim  énnékem 
Kenyerem  éjjel-nappal. 
Midőn  azt  kérdik  éntőlem: 
Hol  istened,  kit  vártál? 
Ezen  lelkem  kiontom, 
És  házadat  óhajtom. 
Hol  az  hívek  seregében 
Örvendek  szép  éneklésben. 

[Én 

Én  lelkem,  mire  csüggedsz  el, 
Mit  keseregsz  ennyire? 
Bízzál  istenben,  s  nem  iiagy  el, 
Kiben  örvendek  végre, 
Midőn  hozzám  orcáját 
Nyújtja,  szabadítását. 
Ó  én  kegyelmes  istenem, 
Mely  igen  kesereg  lelkem ! 

Mert  terólad  emlékezem 
Ez  Jordánnak  földéről; 
Szent  helyedre  igyekezem 
Ez  Hermon  kis  hegy  mellől. 
Mélység  kiált  mélységet. 
Midőn  én  fejem  felett 
Az  sok  sebes  víz  megindol. 
Mint  egy  erős  hab  megzúdol. 

Sebessége  árvizednek 
És  az  nagy  zúgó  habok 
Énrajtam  összveütköznek, 
Mégis  hozzád  óhajtok; 
Mert  úgy  megtartasz  nappal. 
Hogy  éjjel  vigassággal 
Dicséreteket  énekelek. 
Néked  erős  őrizőmnek. 

Mondván:  Isten,  én  kőszálam! 
Mire  felejtesz  így  el? 
Ellenségím  vannak  rajtam, 
Gyászban  járok  veszéllyel. 
Mert  az  ő  hamis  nyelvek 
Csontaimban  megsértnek. 

[Mert 

Mert  igy  boszontnak  ellened: 
Lássuk,  hol  vagyon  istened? 

Én  lelkem,  mire  csüggedsz  el, 
Mit  kesergesz  ennyire? 
Bízzál  istenben,  nem  hagy  el. 
Kiben  örvendek  végre. 
Ki  nékem  szemlátomást 
Nyújt  kedves  szabadulást; 
Nyilván  megmutatja  nékem, 
Hogy  csak  ö  az  én  istenem. 

zrínyi  MIKLÓSTÓL: 
FESZÜLETRE 

Sírtál  már  eleget  lám  Ariannáért, 
Fogyattad  könyvedet  csak  egy  Violáért, 
Csak  megnemváltoztál.mintBiblis,  semmiért. 
Édes  Músám,  fűért  s  rothandó  eszközért. 

Hidd  most  ki  magadbúi  könyvedet  nagy  okért, 
Árassz  kataraktát  szemedből  méltóért ; 
Azért,  ki  körösztfán  függött  bűneidért. 
Az  ki  Istened  volt,  megholt  váltságodért. 

Hogy  nézhetsz  emberre,  ember  teremtője? 
így  téged  megcsúfolt  ő  hitetlensége, 
Annyi  sok  vett  jókért,  mint  tenger  fövenye. 
Mint  latrot,  mint  tolvajt  feszíte  körösztre. 

Onnan  is  mutattad,  igaz  juhász  voltál. 
Veszett  nyájod  után  magasrul  vigyáztál, 

[Atyád- 

Atyádnak  vétkekért  sokat  imádkoztál, 
És  elfelejtkezni  vétkünkről  akartál. 

Virágzott  tested  is  halálos  sebektül, 
Ázott  az  szemed  is  igen  bőv  könyvektül. 
Szájad  megkeserült  az  mérges  ecettül, 
Bajt  víttál,  harcoltál  halállal  vitézül. 

Vitézek  Istene,  te  függsz  az  körösztfán. 
Ki  győzedelmes  vagy  s  ezer  sereged  van. 
Hun  karod,  fegyvered?  hun  vitézséged  van? 
Hun  van  angyali  kar?  hun  istenséged  van? 

Hej,  mert  te  ezeket  mind  főttig  letetted. 
Égi  hatalmadat,  nagy  istenségedet ; 
Az  emberi  testet  magadra  fölvetted, 
Azért,  hogy  hullathasd  érettünk  véredet. 

Azért,  hogy  poklokban  láttad  merültünk  volt, 
Azért,  hogy  mi  lölkünk  örökségre  megholt. 
Szállottál  le  égbül,  az  hun  lakásod  volt, 
Függöttél  körösztfán,  az  kin  tested  megholt. 

Ó  te  nagy  Jehova,  kegyelem  forrása, 
Kegyelmes  Eloim,  nagy  Istennek  fia. 
Seregek  Istene,  zsidóknak  királya. 
Alfa  és  Omega,  és  jók  bizodalma. 

Látod,  mi  érdemünk  mint  küvön  hangyanyom. 
Sok  bűnünk  peniglen  mint  levél  az  fákon, 
Mint  örvény  tengeren,  és  fövény  az  parton. 
És  mennyi  madár  jár  levegőben  szárnyon. 


[De 

De  mind  ezeknél  is  nagyobb  te  kegyelmed, 
Annak  vége  nincsen,  s  azért  bizunk  benned. 
Mi  hasznod  féreggel  neked  törvénykezned, 
Hatalmod  mutatnod  és  ránk  fegyverkezned? 

Száraz  polyva  ellen,  az  kit  szél  elhordoz. 
Mutatod  erődet,  ha  ránk  haragot  hozsz. 
Nem  illik  a  harag.  Uram,  irgalmadhoz ; 
Nagyobb  dücsöséget  bennek  kegyelem  hoz. 

Uram,  nem  mi  értünk,  sem  mi  érdemünkért, 
Hanem  kegyelmezz  meg  magad  irgalmáért! 
Ne  légyen  heában,  hogy  fiad  ontott  vért 
Körösztfán  mi  értünk,  az  mi  váltságunkérti 

SZOMBATOS  ÉNEK 

Törvényed  tartását  azért  választottuk, 
Izrael  táborát  kedvelltük,  javalltuk, 
Magunk  ahhoz  adtuk. 
Nyomorult  sorsával  semmit  sem  gondoltunk. 

Noha  keresztyénség  nagy  fenn  tartja  tollát, 
Ördög  is  ellenünk  igen  feni  fogát, 
Ártalmas  fullánkját,  — 
Ha  nem  őriz  szent  úr  megállja  bosszúját. 

Talpa  alatt  tartja  szegény  zsidó  népet. 
Szombatért  üldözi  törvénykövetöket. 
Kergeti  híveket,  — 
Ha  nem  őrzöd,  szent  úr,  megemészti  őket. 


[Örü- 

örülünk  mi  ezen,  noha  ők  nem  tudják, 
Hogy  mely  törvényedet  jegyül  fiaidnak, 
Adtad  szolgáidnak, 
ök  szidalom  gyanánt  minket  azzal  hívnak. 

Rólunk  nem  rázzuk  le  szent  szombatod  nevét: 
Szombatosok  leszünk,  mert  sátán  erejét, 
Elálljuk  nagy  mérgét. 
Tűréssel  meggyőzzük  sok  kegyetlenségét. 

Vigasság  ez  nekünk,  hogy  szent  törvényednek 
Bélyegét  viseljük  nagyságos  igédnek. 
Szombat  innepének: 
Népei  így  vagyunk  úri  felségednek. 

Nagyságos  napodat  szívből  magasztaljuk, 
Magunkat  előtted  gyarlóknak  állítjuk. 
Gondunkat  rád  hagyjuk. 
Állhatatosságra  segítséged  várjuk. 

Tudjuk,  még  nekünk  is  eljő  örömnapunk. 
Mikor  bátorsággal  tenéked  szombatiunk. 
Senkitől  nem  tartunk. 
Mert  szent  Messiásod  uralkodik  nálunk. 

Akkor  nyugatod  meg  mi  fáradt  lelkünket. 
Sok  keserűségből  kiveszed  fejünket. 
Adod  örömünket, 
Jákob  seregével  megáldasz  bennünket  .... 

Tégy  részessé  végre  Izrael  aklában, 
Kegyes  Messiásnak  iktass  országában. 
Boldog  birtokában, 
Hol  éljünk  örökké  szent  ártatlanságban. 

E  [VITÉZI 

NAGYOBBRÉSZT  NÉVTELEN  POÉTÁKTÓL, 

M  E  L  L  Y  E  K 

THÖKÖLY  IMRE  ÉS 

RÁKÓCZI  FERENC 

VITÉZEINEK 

DICSÉRETÉT  ÉS  SZOMORÚ  BUJDOSÁSÁT  ZENGIK 

KURUC  TÁBORI  DAL 

Te  vagy  a  legény,  Tyúkody  pajtás  I 
Nem  olyan  mint  más,  —  mint  Kucug  Balázs. 
Teremjen  hát  országunkban  jó  bor,  áldomás . . . 
Nem  egy  fillér,  —  de  két  tallér  kell  ide,  pajtás ! 

Szegény  legénynek  olcsó  az  vére : 
Két-három  fillér  egy  napra  bére ; 
Azt  sem  tudja  elkölteni,  mégis  végtére 
Két  pogány  közt  egy  hazáért  omlik  ki  vére ! 

Rajtunk  német  dúl,  rajtunk  török  jár, 
Tüz-vassal  pusztul  ország  és  határ; 
Ez  az  istentelen  német  annyi  kárt  tött  már: 
Hozzá  képest  hogy  mit  sem  tött  török,  sem 

[tatár! 
Az  nagy  uraknak  mézes  szókot  hány, 
S  hozzá  hódúinak,  mint  bódult  zsákmány . . . 
Hej  nagy  urak !  nem  keresztyén  az,  aki  pogány: 
Rosszabb  penigmégennélislabanc,  valahány. 

[Min- 

Mindent  igér,  de  csak  szorúltában,  — 
Semmit  bé  nem  vált,  ha  szabadjában ; 
Az  németnek  —  ebhitünek  fogadásában 
Ne  bízz  többet,  mint  az  ebnek  ugatásában ! 

Pusztítani  jött,  nem  segítségre,  — 
Hogy  elfoglalja  országunk  végre ; 
Álnoksággal  nemzetünknek  esküdt  vesztére: 
De  az  Isten  ráfordítja  még  ö  fejére  I 

Csak  azt  nézd  pajtás,  hogy  labanc  hol  van  ? 
Csak  azt  vágd  pajtás  nagy  búsultodban. 
Mert  e  pogány  kiöl  mindent  édes  hazánkban. 
Vágd  tehát  még  az  magyart  is  társaságában ! 

Tölts  kupámba  bort,  az  lölkemnek  bort: 
Német  vesztére  üljük  meg  a  tort.  [bort. 

Ma  egymással  —  bajnoktárssal  együtt  iszunk 
Virradatra  úgy  üssük  meg  az  német  tábort! 

Töltsd  az  kupakot,  —  töltsd  az  pulhákot, 
Készen  tartsad  jó,  súlyos  szablyádot. 
Ügy  igyál  bort  hogy  ha  hallod  az  trombitákot 
Vért  ihassál  s  német  testbül  rakj  garmadákot. 

Bort  kupámba,  bort!  embert  a  gátra  1  .  .  . 
Tyúkody  pajtás,  induljunk  rája ! 
Verjük  által  az  labancot  a  másvilágra,  — 
Ügy  ad  Isten  békességet  édes  hazánkra. 


E  2  [Most 

MOST  JÖTTEM  ERDÉLYBŐL... 

Most  jöttem  Erdélyből,  Erdély  országából,  — 
Lovastól,  nyergestől,  egy  nyargalt  szolgástól. 

Szolgámnak  a  neve  Hányd-el-vesd-el  Gyurka, 
Magamnak  a  neve:  bujdosó  katona. 

Nem  vétettem  semmit,  az  ég  bizonyságom: 
Még  sincs  maradásom  —  köztetek  lakásom. . . 

Szegény  árva  fejem  nincs  hová  hajtanom  — 
Szegény  árva  fejem  nincs  hová  hajtanom. 

Elment  az  én  uram  idegen  országra: 
Levelet  Íratott,  hogy  menjek  utánna. 

Elment  az  én  uram  a  török  táborra  — 
Meggyászolom  őtet  fekete  bársonyba. 

Délig  feketébe  —  délután  veresbe, 
Hajnalkor  pediglen  öltözöm  fegyverbe  . .  . 

Ülök  paripára  —  jó  lovam  hátára: 

Ügy  megyek  utánna  —  nagy  Törökországba. 

BUJDOSÓ  ÉNEKE 

Bujdosik,  bujdosik  szegény  árva  legény, 
Országrul  országra,  városrul  városra. 
Hogy  az  ő  életit  fordíthatná  jobbra. 
Fáradsága  után  lenne  nyugodalma. 

[Elin- 

Elindula  szegény,  az  utat  nem  tudja, 
Eszében  jut  neki  seregeknek  ura, 
Gyakorta  orcáin  könyje  lecsordula, 
így  szól  ö  magában,  keservessen  síra: 

Istenem,  Istenem,  én  édes  Istenem! 
Már  egyedül  benned  vagyon  reménységem, 
Felségedet  kérem :  el  ne  hagyjon  engem  — 
Mert  csak  tetőled  függ  én  egész  életem. 

Én  édes  barátim,  titeket  elhagylak. 
Az  nagy  Úristennek  kegyében  ajánllak; 
Hogyha  mikor  látlak:  örömmel  lássalak. 
Hogy  a  mi  szíveink  együtt  vígadjanak ! 

Óh  én  édes  anyám,  ki  világra  hoztál, 
Sok  búval  bánattal  engem  feltartottál! 
Mindeddig  pelikán-módra  hozzám  voltál. 
Bánátimban  engem  sokszor  vigasztaltál. 

Tudom  édes  anyám,  hogyha  most  láthatnál : 
Mostan  egy  fiadot,  tudom,  megsiratnál ; 
Jaj  keserves  szóval  engemet  jajgatnál, 
Sok  könnyeket  értem  szemedbül  hullatnál. 

Boldogtalan  sorsa  siralmas  szivemnek 
Árad  naprul-napra  gyötrelme  lelkemnek, 
Nem  virrad  fel  már  víg  napja  én  kedvemnek, 
Árad  nagy  bánatja  én  árva  fejemnek. 

Istennek  ajánllak  kedves  édes  hazám, 
Kitül  keservesen  én  megváltam  mostan : 
Kevés  ideig  volt  benned  én  lakásom : 
Légyen  rövid  időn  benned  mulatásom ! 

E3  [Ne 

Ne  sirass  engemet  anyám,  édes  anyám, 
Ki  voltál  énnekem  kedves,  édes  dajkám ; 
Tudom  ez  világra  fájdalommal  hoztál 
Sok  édes  álmokat  értem  elmulattál. 

Csak  az  Isten  tudja,  hol  lesz  maradásom, 
Az  idegen  földön  hol  leszen  romlásom ; 
Vagy  piros  véremnek  hol  lesz  kiontása. 
Az  gyarló  testemnek  csontja  kihullása . . . 

Az  én  bánátimat  én  meg  nem  mondhatom 
Avvagy  papirosra  le  nem  rajzolhatom ; 
Mert  már  utoljára  tollamat  sem  birom  — 
Jaj  már  közel  vagyon  utolsó  szóllásom  I 

Adjad  én  Istenem :  a  szent  angyalokkal 
Hogy  részes  lehessek  magas  mennyország- 
Dicsérjem  Uramat  szent  cherubimokkal,  [ban ; 
Mindörökké  ámen,  édes  atyáimmal! 

ifiíiíiíiíififiíiíiíiíififiíifiíifiíiíifiíiíiíiíiíisisisiíiíiíif 
BUGA  JAKAB  ÉNEKE 

Mit  búsulsz  kenyeres,  midőn  semmid  nincsen? 
Jó  az  Isten,  jót  ád,  légy  jó  reménségben! . . . 
Fölnyílik  az  idő  majd  az  gyenge  fűre 
Hová  két  szemünk  lát,  oda  megyünk  ketten  I 

Ó  édes  pajtásom,  hogyne  busulkodnék : 
Midőn  az  sok  gondok  rajtam  uralkodnak ; 
Sok  gondolkodások  szüntelen  fárasztnak 
Minden  órán  engem  elmémben  bágyasztnak. 


[Ron- 

Rongyos  az  dolmányom,  ki  van  az  oldalom, 
Az  sok  folttul  ugyan  nehéz  az  nadrágom, 
Hátam  lapockáját  veri  az  kalpagom 
Zsirtul  ködmenyem  is  igen  megavult  már. 

Az  köpönyegem  is  igen  jóviselt  már, 
Az  sok  esső  miatt  vagyon  benne  sok  kár. 
Mind  elrothasztotta  az  csizmámat  nagy  sár 
És  nyereségemmel  kerest  pénz  szűkön  jár. 

Nincsen  abrak,  széna,  rút  hitvány  az  lovam, 
Rongyos  az  istállóm,  igen  puszta  házam, 
Mind  eltöredezett  szegen  az  nyeregfám, 
Mind  lekopott  róla  az  sok  szép  nyert  szerszám. 

Kenyerem,  pecsenyém  igen  szűkön  vagyon, 
Morzsalék  sem  hever  mást  az  tarsolyomban. 
Pénzem  penig  nincsen  mást  az  oldalamon, 
Kiürült  az  gyüszőm,  elkölt  kóborlásom. 

Az  lovamrul  igen  lekopott  az  patkó. 
Az  ki  még  rajta  van,  az  is  nem  igen  jó ; 
Ha  nem  patkoltatok,  elhal  tűlem  az  ló, 
Csak  gyalog  maradok,  mintegy  rút  kóborló . . . 

Az  farkasbőrömnek  lekopott  az  szőre. 
Pókháló  palackom  az  szegen  belepte; 
Nyargalódzik  rajtam  az  tetvek  serege. 
Mert  szurkos  az  ingem,  nincs  ki  fejérítse. 

Kurva  már  az  anyja !  mint  élhetek :  élek. 
Kivetem  hasamat  az  szép  verőfénynek ; 
Csak  úgy  dohányozok  —  az  midőn  éhezek, 
így  én  is  másokkal  szépen  eltöngődek. 

E  4  [Oláh 

OLÁH  GECI  NÓTÁJA 

Óh  gyönyörű  tavaszidö ! 
Szerencsétlen  új  esztendő ! 
Az  kit  akarsz  megújítasz  — 
Engem  penig  szomorítasz. 

Gyerünk  alá  jó  katonák, 
Az  Alföldre,  Kecskemétre, 
Ott  próbáljunk  jó  szerencsét  — 
Talán  Isten  jobban  adja  I 

Mennek  vala  az  Alföldre ; 
Oláh  Geci  vitéz  legény 
Talál  elől  egy  nagy  őzet, 
Mindjárt  mondja  fakó  lónak : 

„Édes  lovam,  fakó  lovam. 
Érjük  el  amaz  nagy  őzet!" 
Az  fakó  ló  csak  eléri, 
Oláh  Geci  csak  ellövi. 

Mindjárt  mondja  az  urának : 

„Uram,  uram.  Oláh  Geci  — 

Ne  kergess  énrajtam  őzet. 

Ha  törököt  nem  fogsz,  nem  vágsz!" 

Paripája  mindaddig  fut, 
Amíg  ura  ahhoz  nem  jut; 
Habos  tajték  róla  szakad. 
Elesvén  egy  árkon  akad. 

„Vígy  ki  innét  jó  lovacskám. 
Szépen  nevelt  jó  mackókám ! 


[Hidd 

Hidd  el,  bizony  meghízlallak, 
Öz  után  már  nem  nyargallak!" 

„Mondám,  rajtam  bátor  szívvel 
Pogányt  vághatsz  erős  kézzel : 
De  kétélö  tőröddel 
özet  üzél  fegyvereddel." 

„Hozz  ki  mégegyszer  jó  lovam, 
Megládd :  törökre  lesz  utam ; 
Bor,  pecsenye  lesz  abrakod  — 
Nem  lészen  többé  panaszod. 

Hordozd  bátran  bús  szivemet, 
Keresd  fel  régi  kedvemet ; 
Hidd  el,  majd  az  pogány  oszol. 
Oláh  Geci  az  hol  harcol!" 

„Ülj  fel  hát,  ne  félj  töröktől : 
Én  is  hízom  pogány  vértől ; 
Terjeszd  tovább  nagy  híredet  — 
Keményítsd  meg  fegyveredet ! 

Látod,  házad  rontására 
Népednek  elrablására. 
Miként  pogányság  készülne  — 
Hogy  bennetek  elvesztene." 

„Éltem  nem  szánom  hazámért, 
Királyom  maradásáért ; 
Hírem  s  nevem  lesz  nyereség, 
Nem  prédál  többé  ellenség. 


E  5  [Pór- 

Pórteleki  hazánk  fénye, 
Buga  Jakab  nagy  reménye, 
Jászberényi  is  népestől 
Majd  hozzánk  jön  seregestöl. 

Ellenségünket  töressük. 
Mérges  nyíllal  sértegessük; 
Majd  sok  török  test  lesz  eves  — 
Kiknek  nem  kell  kávé-leves. 

Minden  vitéz  józan  legyen, 
Hijában  zsoldot  ne  végyen ; 
Szerezzen  jó  hírt  népünknek  — 
E  volt  tárgya  fegyverünknek." 

NE  HIGYJ  MAGYAR  A  NÉMETNEK..  . 

Ne  higyj  magyar  a  németnek. 
Akármivel  hitegetnek; 
Mert  ha  ád  is  nagy  levelet: 
Mint  a  kerek  köpönyeged, 
S  pecsétet  üt  olyat  rája. 
Mint  a  holdnak  karimája : 
Nincsen  abban  semmi  virtus  — 
Verje  meg  a  Jézus  Krisztus !  .  . 

irifiriririíiíiíiíiíiriririíirifiíiíiíiriíiíiíiriíiriíiíifiriíií 
BEZ EREDI  NÓTÁJA 

Sárvár  alatt  sűrű  berek  a  Csere : 
Leskelődő  labancokkal  van  tele ; 
Sűrű  berek,  még  sincs  annyi  levele 
Mint  amennyi  lompos  labanc  bújt  bele. 

[Héja 

Héja  madár  le-lecsap  az  fölyhöbűl  .  .  . 
Lovas  labanc  ki-kicsap  az  erdöbül, 
Kurucot  lát,  hertelenül  megpördül, 
Tőrbe  csalni  úgy  akarná,  de  nem  gyün. 

Kurucokat  Bezerédi  vezeti, 
Ki  a  kardját  német  hússal  eteti, 
A  csujtárját  német  vérrel  festeti. 
Tíz-húsz  rác  ha  reágyün,  csak  neveti  .  .  . 

Bezerédi  táncoltatja  a  lovát, 
Villogtatja  rettenetös  pallosát. 
Dobot  veret,  fúatja  az  trombitát, 
Meg  is  indul,  odacsap,  meg  hátat  ád. 

Bolond  ésszel  a  rác  magát  elhivé; 
Csak  úgy  árad  a  berekbül  kifelé, 
Szép  térhelyre  Bezerédi  kivivé. 
Ott  egyszersmind  arcúi  fordul  s  vág  belé. 

Az  német  is  kiözönlik  rác  után, 
Gyalog  vagyon,  a  kuruc  jó  paripán ; 
Bezerédi  híres  serény  kapitány : 
Közre  kapja,  vágja,  rontja  szaporán. 

Bezerédi  híres  vitéz  kapitány : 
Sarabolja,  darabolja  magyarán. 
Az  német  is  neki  búsul  egynihány, 
Rája  támad,  lüvés  esik  az  lován. 

Bezerédi  elvesztette  az  lovát, 
Bukompanni  megtalálta  a  nyomát; 
Odaugrat,  rázza  hegyes  dragonyát, 
Bezerédi  gyalog  is  nagy  harcot  ád. 

[Az 

Az  sok  labanc  mikoron  rárohana : 
Bezerédi  csak  egyedül  ott  vala, 
Jó  kardjával  hármat-négyet  suhinta  — 
Németekben  tágosságot  úgy  csapa. 

Párducbőrét  az  nyakábúl  levonák, 
De  az  árát  életekkel  megadák ; 
Odamennek  egynihány  jó  katonák, 
Dandárját  az  németnek  ott  megnyomák. 

Több  kuruc  is  hogy  meglátja  ezeket 
Bátorodik,  űzi  mint  az  ebeket .  .  . 
Bezerédi  maga  űz  egy  sereget, 
Sárvár  felé  úgy  hajtják  a  németet. 

A  Rábában  vértül  hiznak  a  halak, 
Véres  vizben  egymásra  tátogatnak, 
Dicsírgetik  Bezerédit  magoknak : 
Hogy  ö  volna  fundátora  javoknak. 

Német  testek  burítják  az  parragot. 
Vadmadarak  lakodalmat  laknak  ott. 
Dicsírgetik  Bezerédit,  Baloghot : 
Hogy  nekik  oly  rakott  asztalt  rakatott. 

Kél  a  szél,  a  fákat  vígan  legyinti : 
Kurucokat  az  jó  Isten  segíti,  — 
Országunkat  még  egyszer  megépíti. 
Német  ebtül  valahára  megmenti,. 


[Balogh 

BALOGH  ÁDÁM  NÓTÁJA 

Törökbársony  süvegem, 
Most  élem  gyöngyéletem, 
Balogh  Ádám  a  nevem. 
Ha  vitéz  vagy,  gyér  velem  I 

Fakó  lovam,  a  Murza, 
Lajta  vizét  megússza, 
Bécs-alját  ha  nyargalja; 
Császár  azt  megsiratja  .  .  . 

Császárt  hogyha  kinn  kapom : 
Hacsérossit  lecsapom; 
Magát  is  megugratom 
Bécs  várába  futtatom. 

Zsendelyes  hí,  eszterhás  .  . . 
Ég  a  város,  ég  a  ház 
Nem  is  egy  ház,  háromszáz  — 
Mert  a  kuruc  ott  tanyáz. 

Vitéz,  hol  a  tarisznyád? 
Vedd  elő  az  pogácsát; 
Zsendely  pattog,  hull  a  nád  .  .  . 
Süthetünk  ma  szalonnát! 

Sándor  Ferkó,  sógorom, 
Adsz  ide  a  jó  borom ! 
Harc  után  ha  szomjazom : 
Az  áldomást  megiszom. 


[Eszter- 

ESZTERGOM  MEGVÉTELÉRŐL 

Sebes  viz  a  Garam,  siet  a  Dunába, 
Kurucok  tábora  éppen  ott  megszálla. 

Rákóczi  tábort  üt  a  Garam-torokban, 
Perzsia-szönyegen  pihen  szép  sátorban. 

Perzsia-szönyegen,  fényes  tigrisbőrön  .  .  . 
Sátor  előtt  állnak  palotások  bővön. 

Verik  a  rézdobot,  fújják  a  trombitát, 
Az  sok  nyalka  kuruc  üli  az  paripát. 

Rákóczi  tábora  torpad  az  síkságon : 
Rákóczi  sátora  dombon  áll  magában. 

Friss  kerek  dombon  áll  tegnapi  nap  ólta: 
Nemcsak  az  sátor,  a  domb  is  csak  azólta! 

Jó  kuruc  vitézek  csak  tegnap  dombolták. 
A  földjét  kezekben  süveggel  hordották. 

Urunknak  sátora  magas  helyen  legyen; 
Szép  tábora  fölött  végigtekénthessen ! 

Aranyos  zászlója  lobogjon  magasra! 
Messzéről  mindenki  mindjárst  megláthassa! 

Süveggel  hordották,  a  dombot  úgy  rakták, 
Rákóczi  patyolat-sátorát  rávonták. 

Nagy  Rákóczi  jár  az  gyönyörű  mezőben, 
Rettenetes  kardja  villog  a  kezében. 

[Kard- 

Kardjával  fölmutat  Esztergom  várára, 
Vár  tornyán  lobogó  császár  zászlójára: 

„Mire  a  fényes  nap  háromszor  felsütne, 
Hejh,  magyar  lobogó  lesz  oda  feltűzve  1 

Szóljatok  álgyúim,  szörnyen  ropogjatok, 
Dunának  két  partja  rengjen  alattatok!" 

Hejh!  s  megbödülének  Rákóczi  álgyui, 
Hejh!  s  megrendülének  Esztergom  tornyai. 

Amott  az  vár  alatt  törik  már  az  falat; 
Vég-Esztergom  vára,  jobb  lesz,  add  meg 

[magad  I 
Odafent  az  tokos  csak  elhivé  magát, 
Nem  adja  a  várat,  berdót  igen  kajált. 

Éjten-éjjel,  mikor  a  lövés  elhallgat. 
Fényes  tigrisbörén  Rákóczi  nem  nyughat. 

Készíti  hiveit,  hires  vitézeit: 
Fodor  és  Révay  hajdú-ezereit. 

Az  palotás-ezret,  az  Esze  Tamásét, 
Csajági  Jánosét,  Lócziét,  sok  másét. 

Éjten-éjjel  egyszer  az  álgyú  hármat  szól: 
Hát  az  sok  kuruc  az  várra  csak  úgy  omol. 

Tüzes  garanáttúl  világos  az  éjjel. 
Hajh!  sok  anya  fia  borúi  ott  bé  vérrel! 


[Hasad 

Hasad  az  szép  hajnal,  piros  az  hegyoldal . . . 
Esztergom  várában  Rákóczi  felnyargal. 

Esztergom  utcáin  szikrát  hány  patkója, 
Esztergom  bástyáin  lobog  az  zászlója  . .  . 

Mikor  Esztergomban  örömet  lőttének: 
Ez  versek  kevesség  azután  költenek. 

Ha  kérded:  ki  irta  —  egy  igaz  magyar  fi, 
Igaz  örömében,  —  elhigyje  akárki. 

iririfiririíiíiíiririíiíiririririíiíiíiíiriíiíirtiíiFir^^tt 

OCSKAI  LÁSZLÓRÚL  VALÓ  ÉNEK 

Kurucok,  kurucok  haj  szegény  kurucok  — 
Beh  megsötítedett  ti  fényes  napotok ! 

Ó  gonosz  szerencse,  ó  keserves  órai  . .  . 
Trincsíni  mezzőnek  vérrel  borítója. 

Sok  ezren  borultak  ott  önnön  vérekben. 
Mások  tántorodtak  régi  hívségekben. 

Labanc  már  Ocskai;  sok  vitéz  hadnagyi 
Átkozva  siratják  az  ő  labancságát: 
Verje  meg  az  Isten  állhatatlanságát! 

Kemény  Beleznai,  seríny  Jávorkával, 
Ama  Bornemissza,  híres  Rácz  Miskával 

Esküsznek  Újvárban  egymásnak  kezére. 
Erős  esküvéssel  Ocskai  vesztére. 

[„Bátor 

^Bátor  vérontásom  —  törtínjék  halálom, 
Álnok  árulónak  bosszúját  megállom, 
Álnok  árulónak  bosszúját  megállom  1" 

S  nyárnak  hévsígében,  ősz  sűrű  ködében, 
Kergetik  Ócskáit  nagy  kegyetlen  télben. 

Beleznai  kétszáz  labancát  levágja, 
Pilátushoz  küldi  őköt  vocsorára. 

Bornemissza  véle  gyakran  kergetődzik, 
Rácz  Miska  éjjel  is  ott  környül  leskődik  .  .  . 

Jávorka  pediglen  paraszti  ruhában  — 
Egynihány  vitézzel  csak  betör  házában, 

„Héj  Ocskai  László!  a  nagy  tobzódástúl 
Kelj  föl  immár  —  érted  elgyöttünk  Üjvárbúl ! 

Vérünk  árulója,  most  add  meg  magadot!" 
Fölkele  Ocskai:  de  fegyvert  ragadott. 

Kiverik  kezébül  s  úgy  homlokon  vágják  — 
Vér  elborította  mind  a  két  orcáját. 

Viszik  már,  viszik  már,  kötve  paripára, 
Nyargalton-nyargalvást,  viszik  már  Újvárba. 

Hogy  vitték  a  kapun,  istrázsa  kiáltott: 
„Itt  hozzák,  itt  hozzák  az  Ocskai  Lászlót!" 

Hadi  szék  bírái  ott  egybengyülének, 
Hitiszegö  felett  ők  széket  ülének. 

F  [Irjá- 

írjátok  furérok,  írjad  seregdiák  — 
Vérveres  tentával  a  nagy  szentenciát: 

„Világ  példájára  feje  elüttessék, 
Várnak  bástyájára  karóba  tűzessék. 

Hadd  lássák  mindenek:  az  lator  mint  jára, 
Ki  megszegvén  hitit,  támadt  hazájára!" 

Mikor  rézdobokat  megütték  az  vártán, 
Mikoron  az  sípot  megfújták  az  bástyán: 

Akkor  az  piarcon  álltak  mind  fegyverben, 
Kihozák  Ócskáit,  vasakkal  terhelten. 

Ott  felzöndülének  vitézek,  hogy  látták: 
„Öld  meg  az  árulót!  Hozzá!"  azt  kiálták. 

S  ha  fejét  nagy  hamar  hóhár  el  nem  csapja: 
Testét  vitézlő  rend  izekké  szaggatja! 

Föltüzék  az  fejét  a  bástya  fokára. 

Amely  néz  Nyitrára,  —  egy  nagy  árbocfára. 

Nagy  fekete  hollók  sűrűn  szálldosának  — 
S  ott  környűl  kerengvén,  ekkép  károgának: 

„Kár,  kár,  kár,  kár  vala  Ocskai  Lászlónak, 
Ilyen  nagy  vitéznek  —  lenni  árulónak! 

De  nem  kár  hazáját,  vérit  eladónak 
Szemeit  kivájni  fekete  hollónaki" 


[Már 

Már  Ocskai  László  másoknak  nagy  példa: 
Gonosz  árúlónak  így  lészen  halála! 

Lelkeket  világon  szélvészek  kergetik  — 
Azután  pokolnak  lángjára  vettetik. 

Ezt  szörzék  Üjvárban  ezerhétszáztízben, 
Szegíny  magyarokat  segétse  az  Isten! 

iririfiíiriíiririririririíiriíiriririririririíiriíiriíiriíiíirir 
BUJDOSÓ  RÁKÓCZI 

Kiállott  Rákóczi 
A  munkácsi  sáncra, 
Reá  támaszkodék 
Pántos  pallosára. 
Reá  támaszkodék 
Pántos  pallosára,  — 
Reá  rivalkodék 
Az  rézdobosára: 

„Dobosom,  dobosom. 

Udvari  dobosom! 

Most  néked  megmondom: 

Ne  azt  verd,  hogy:  Mars,  Mars!  .  . 

De  azt  verd,  hogy:  Rajta!  .  . 

Ördög  nyúzza  anyádat  — 
Ne  úgy  verjed  dobodat! 
Ne  úgy  verjed,  mint  eddig: 
Isten  tudja,  hogy  lesz,  mint? 
Hanem  úgy  verd!  Rajta! 
Rajta,  rajta,  rajta! 

F2  [Úgy 

Ügy  verd:  A  föld  rengjen, 
Ég  is  visszazengjen, 
Aki  él,  meghallja.  — 
Sőt  azt  is,  ki  halva 
Fekszik,  felriassza: 
Rajta,  rajta,  rajta! 
Én  hires  vezérim: 
Bottyánom,  Bercsényim, 
Pekrym,  Bezerédim, 
Kik  vagytok  vitézim : 
Rajta,  rajta,  rajta  — 
Utolsó  nagy  harcra!" 

Halálos  nehéz  köd 
Mindent  búsan  beföd; 
Jobb  is,  ha  nem  látja; 
Mert  csak  szive  fájna  — 
Tán  meg  is  szakadna  .  .  . 
Dobos  már  dobolhat, 
Rákóczi  unszolhat: 
Rajta,  rajta,  rajta!  .  .  . 
A  tábor,  a  tábor 
Zászlóit  lehajtja 
A  majtényi  páston,  — 
Szegény  kuruc  tábor  .  .  . 
Hajh,  Károlyi  Sándor! 

„Hajh,  Károlyi  Sándor, 
Károlyi  Sándorom! 
Hová  lőtt,  hová  lőtt 
Az  én  szép  táborom! 
Most  reá  kérdelek: 
Felelj  meg  érette! 
Kényszerítlek  letött 

[Hét- 

Hétszeres  hitedre; 
Valld  bé,  ne  is  tagadd: 
Eladtad  jó  urad! 

Ügy  lészen  még  dolgod 
Néked,  mint  Júdásnak; 
Bosszút  áll,  nem  hagyja 
Igaz  maradékja 
Hív  Esze  Tamásnak, 
Nagy  Boné  Andrásnak, 
Meglásd  csak,  meglásd  csak! 

Nem  kérem  én  az  országom, 
Inkább  világgá  bujdosom. 
Ügy  is  tudom  már: 
El  köll  mennem  már!  . .  . 
Kovácsom,  kovácsom, 
Udvari  kovácsom ! 
Fordítsd  meg  a  patkót 
Hódos  paripámon, 
Az  elejét  hátra, 
Ne  forduljon  vissza! 
Ügy  sem  jövök  vissza 
Szép  Magyarországra! 

Két  országom,  népem: 
Vitéz  magyar,  székely. 
Az  Isten  megáldjon! 
Patak,  Isten  hozzád,  — 
Német  már  a  gazdád! 
Isten  hozzád,  Munkács : 
Engem  többé  nem  látsz. 
Legkedvesebb  várom! 
Én  édes  hazámot, 

F  3  [Szép 

Szép  Magyarországom 
Már  többé  nem  látom, 
Már  többé  nem  látom. 

Eljön  még  az  idő, 
Szegény  Magyarország  — 
Megátkozod  te  még 
E  keserves  órát!  .  .  . 
Idegen  nemzetnek 
Be  súlyos  a  járma! 
Régi  vezérének 
—  Tulajdon  vérének  — 
Sírva  néz  utána, 
Sírva  néz  utána  .  .  . 

Szeret  Magyarország, 
Óhajt  Erdélyország, 
S  holtig  szán,  holtig  bán  — 
Még  a  gyermekök  is 
Tudom,  visszakíván! 
Mikor  rég  elmentem: 
Visszasóhajtatok! 
Mikor  rég  megholtam. 
Akkor  is  sirattok. 
Haló  porombúi  is 
Feltámasztanátok,  — 
Összeszednétek  még 
Porhanyó  csontimot!  .  .  . 

Amerre  tenger  zúg. 
Amerre  a  szél  jár, 
Csillag  lehanyatlik,  — 
Ott  nyugszom  meg  én  már." 


[Beh 

Beh  szomorúan  szól  a 
Rákóczi  rézdobja, 
Nem  mondja  már:  Rajta! 
Rajta,  rajta,  rajtái  .  .  . 
Hanem  azt  dobolja, 
Messzéröl  zokogja: 
„Szülőföldem,  bölcsöm, 
Te  bús  Magyarország! 
Immár  istenhozzád, 
Immár  istenhozzád!" 

iriririíiíiririíiíiíiririíiriririíiririririíiíiririririíiriririr 
MEGJÁRTAM  A  HADAK  ÚTJÁT 

Megjártam  a  hadak  útját, 
Nem  tartottam  lovam  száját. 
Nem  tartottam  lovam  száját 
Most  siratom  magam  baját. 

Harcoltam  én  a  hazáért, 
Istenért  és  szabadságért, 
Búval  eszem  most  kenyerem ; 
Bujdosó  lett  én  belőlem. 

Ihol  késő  már  bánkódni, 
A  harc  után  hadat  vágni, 
Megyek  messze  Rákóczival, 
Szivem  tele  bajjal,  búval. 

Ha  esne  is  oly  esetem. 
Hogy  történne  betegségem ; 
Ki  gyámolítana  engem 
Ismeretlen  idegenben? 

F  4  [Búval 

Búval  vagyok  bővelkedő, 
Sok  nyomorúság  szenvedő, 
Elhagylak  én  áldott  haza, 
Nem  láthatlak  soha,  soha ! 

Hol  szépséges  feleségem? 
Hol  vagy  te  is  nemzetségem? 
Kis  gilicém:  kicsi  lyányom? 
Kérem  Istent,  hogy  megáldjon. 

Harcoltam  én  a  hazáért, 
A  haza  szabadságáért; 
Most  bujdosás  a  kenyerem. 
Sós  a  könnytől,  mikor  eszem. 

iriíiriíiriíiriririíiriíiíiriíiíiíiriririririíiriíiriíiriíifiíií 

ŐSZI  HARMAT  UTÁN.,. 

Őszi  harmat  után 
Nagy  hegyeknek  ormán 
Fújdogál  a  hideg  szél. 
Fújdogál  a  hideg  szél, 
Zöld  erdő  harmatát. 
Piros  csizmám  nyomát 
Hóval  lepi  bé  a  tél, 
Hóval  lepi  bé  a  tél. 

Régi  üdőm  elmúlt, 
Most  másképen  fordult, 
Szomorú  az  én  sorsom. 
Szomorú  az  én  sorsom; 
Messzére  bujdosom. 
Hazámat  itt  hagyom, 

[Isten 

Isten  vezérli  dolgom, 
Isten  vezérli  dolgom! 

Szerelmes  barátim, 
Régi  jó  pajtásim 
Tülem  elpártoltanak, 
Tülem  elpártoltanak; 
Fejenként  mindenek, 
Akik  esmértenek  — 
Mostan  megbocsássanak, 
Mostan  megbocsássanak. 

Ha  kiknek  vétettem : 
Ugyan  megszenvedtem! 
Igazságom:  mindenem. 
Igazságom:  mindenem! 
Keserű  énnékem 
E  világon  élnem, 
Te  tudod  én  Istenem, 
Te  tudod  én  Istenem! 

Jobb  hát  a  darvakkal, 
Vagy,  más  madarakkal 
Elbujdosnom  messzére, 
Elbujdosnom  messzére; 
Hogy  irígyim  szava, 
Ellenségim  vasa 
Szegény  fejem  ne  érje. 
Szegény  fejem  ne  érje. 

Mert  itten  lakásom, 
Nincsen  maradásom 
Az  sok  irigyeimtül. 
Az  sok  irigyeimtül. 

F  5  [Uram 


90 Vitézi  Énekek 

Uram,  én  azt  kérem: 
Ütamban  vezérem 
Légy  s  ments  meg  mindenektül, 
Légy  s  ments  meg  mindenektül! 

Vezérelj  messze  földre, 
Idegen  nemzetre, 
Hol  lakjam  békességben, 
Hol  lakjam  békességben. 
Hosszú  bujdosásom 
Lészen  távozásom 
Kietlen  messzeségben, 
Kietlen  messzeségben. 

Csillag  jár  mely  felül, 
Szél  zúg,  fölyhő  repül  — 
Arra  vészem  utamat, 
Arra  vészem  utamat .  .  . 
Ha  minden  elmarad. 
Isten  el  nem  marad! 
Reá  biztam  magamat. 
Reá  biztam  magamat! 

ifiíiíiíiíiíiíiíiíiíifiíiíiíiriíiíifiíiíififiíiíiíiíiíiriíiíiíií 

A  rAköczi-nóta 

Jaj,  régi  szép  magyar  nép. 
Az  ellenség  téged  mikép 
Szaggat  és  tép ! 
Mire  jutott  állapotod  — 
Romlandó  cserép. 
Mint  egy  ékes  eleven  kép 
Voltál  olyan  szép, 
Magyar  nép !  .  .  . 

[De 

De  a  Sasnak  körme  között 
Fonnyadsz,  mint  a  lép, 
Szegény  magyar  nép! 
Mikor  léssz  már  ép? 
Megromlottal,  mint  cserép, 
Jaj,  hát  szegény  magyar  nemzet, 
Jóra  mikor  lép? 

Jaj,  Rákóczi,  Bercsényi, 

Vitéz  magyarok  vezéri, 

Bezerédi! 

Hová  lettek  magyar  népnek 

Élő  tűköri. 

Nemzetünknek  hírszerzői, 

Fényes  csillagi, 

Ocskail?  .  .  . 

Az  ellenség  mindenfelől 

Őket  emészti, 

Üzi,  kergeti. 

Búval  epeszti, 

Közinkben  sem  ereszti. 

Jaj,  hát  szegény  nemzetünket 

Miképen  veszti! 

Jaj  országunk  —  jószágunk, 

De  főképen  hát  minmagunk 

Mint  nyomorkodunk; 

Az  idegen  nemzetségnek 

Rabjai  vagyunk. 

Jaj!  naponként  mind  elfogyunk, 

Jót  ne  is  várjunk, 

S  kívánjunk; 

Mert  kegyetlen,  embertelen 

Nemzet  van  rajtunk. 

[Jaj, 

Jaj,  meg  kell  halnunk! 
Meg  nem  maradunk ; 
Nagy  ellenség  közt  vagyunk, 
Bizony  méltán  ezek  miatt 
Kesergünk,  sírunk. 

Országunknak  —  magunknak. 
Jaj  minden  maradékunknak, 
Jaj  mindazoknak, 
Kik  e  földön  nagy  Ínségben 
így  nyomorkodnak. 
Özvegyek  panaszolkodnak. 
Árvák  zokognak, 
S  magoknak 
Siralommal  ártatlanok 
Halált  okoznak. 
Csak  siránkoznak 
És  fohászkodnak; 
Bánátink  nem  apadnak : 
Mert  hazánkból  az  ínségek 
El  nem  távoznak. 

Rajtunk  tenger  —  a  fegyver: 
Mert  a  német  köztünk  hever, 
És  igen  ver; 

Mutogatja  magát,  mintegy 
Kényes  gavallér. 
Nemzetünket  kínzó  pallér. 
Nem  szán,  mint  hóhér; 
Akit  ér: 
Addig  vér, 

Míglen  neki  mindent  nem  ígér. 
Látod  mely  kövér. 
Bőrében  sem  fér,  — 

[Mégis 

Mégis  csak  mind  többet  kér! 
Alig  vagyon  országunkban 
Miatta  kenyér. 

Nézz  reánk,  Ür!  a  mennybül .  .  . 

Ments  meg,  kérünk,  minket  ily  csúf 

Ellenségtüll 

Ki  a  híres  magyaroknak 

Verébül  épül. 

Ne  hagyd  ily  dühös  ínségtül. 

Rút  ellenségtül  — 

Némettül 

Gyaláztatni,  mocskoltatni 

Az  irigyektül. 

Ily  dölyfös  néptűi 

Kinzó  eszköztűi. 

Megfosztatni  nevétűl  — 

Mindenkoron  győzedelmes 

Dicsősségétűi! 

AMADÉ   LÁSZLÓTÓL: 
KATONAÉNEK 

A  szép  fényes  katonának 

Arany,  gyöngy  élete, 
Csillog,  villog  mindenfelől 
Jó  vitéz  fegyvere; 
Szép  élet. 
Víg  élet. 
Soha  jobb  nem  lehet. 
Hopp  hát  jöjjön  katonának 
Ilyent  ki  szeret! 


[Az 

Az  zöld  mezőn  megpuskázik, 

Nyer  az  ellenségtül, 
Az  kvártélyban  mulatozik 

Nyer  a  menyecskéktül 
Szép  élet!  Sat. 

Szikrát  üt  a  paripája, 

Nagy  városon  nézik. 
Hogy  jó  lovas  és  vitéz  is, 

Mindenütt  dicsérik ; 
Szép  életi  Sat. 

Mind  ország  mind  az  hazája 

Félnek  és  szeretik, 
A  szép  dámák  és  leányok 

Sokszor  ágyát  vetik. 
Szép  élet!  Sat. 

Kótyavetye  az  vásárja, 

Nincsen  ottan  kalmár, 
Fele  árán  mindent  megvesz, 

Valahol  maga  jár. 
Szép  élet!  Sat. 

Közemberből  káplár,  hadnagy, 

Kapitány  is  lészen, 
Óbesterség,  generálság 

Várja  ottan  készen; 
Szép  élet!  Sat. 

Kockáz,  kártyáz  sátor  alatt. 
Pipa  a  szájában. 


[Marko- 

Markotányos  háta  megett 
Nem  szolgál  héában; 
Szép  élet!  Sat. 

Ha  jön  order,  frissen  reggel, 

Elmegy  az  portára, 
Fölbiztatja  maga  társát, 

Jól  megjön  az  ára. 
Szép  élet!  Sat. 

Minden  nemzet  óhajt  sóhajt 

A  fajában  kapni. 
Vajaskalács  pogácsával 

Tarsolyát  megrakni ; 
Szép  élet!  Sat. 

Mint  tűz  meggyúlt  pipájában. 

Úgy  ég  a  szerelme, 
Ellenségen  és  sziveken 

Vagyon  győzedelme; 
Szép  élet!  Sat. 

Megjön  pályafutásábúl, 

Itt  letelepedik. 
Jószágot  vesz,  kölcsön  pénzt  ád. 

Avagy  kereskedik;    ^ 
Szép  élet!  Sat. 

Nem  parancsol  ott  vicispány, 

Sem  a  szolgabíró. 
Robotára  senkit  sem  hajt 

Ispány  vagy  tiszttartó; 
Szép  élet!  Sat. 


[Próká- 

Prókátor  függ  az  oldalán, 

Szerencse  bírája, 
Böcsület  az  törvényszékje: 

Nincs  apellátája; 
Szép  élet!  Sat. 

Kényén-kedvén  házasodik, 

Nem  fizet  az  papnak; 
Nem  hí  senkit  bizonságnak,    - 

Mert  fia  ö  Marsnak. 
Szép  élet!  Sat. 

Menjünk  azért  seregessen, 

Tartsuk  meg  hazánkot, 
Vérrel,  bérrel  oltalmazzuk 

Szent,  szent  koronánkot; 
Szép  élet!  Sat. 

Itthon  rajtunk  eret  vágnak, 

Kiontják  vérünket. 
Nincs  böcsüllet  fizetnünk  köll, 
Érezzük  sebünket; 
Rossz  élet. 
Gaz  élet, 
Gazabb  ennél  nem  lehet; 
Hopp  hát  jöjjön  katonának. 
Ilyent  ki  szereti 

Ne  gondoljunk  az  sírással. 

Sem  az  pityergéssel, 
Üljünk  lóra  marsérozzunk 

Az  több  vitézekkel; 
Szép  élet!  Sat. 

[Isten 

Isten  hozzád,  apám,  anyám. 

Én  édes  szerelmem, 
Húgom,  bátyám,  sógor,  komám. 
Avagy  jertek  velem! 
Szép  élet! 
Víg  élet! 
Soha  jobb  nem  lehet! 
Hopp  hát  jöjjön  katonának, 
Ilyent  ki  szeret! 


G  [VIRÁG- 

VALAMINT 

AMADÉ  LÁSZLÓ 

KÉT  SZERELMES  VERSE 

$^^^^^^^^^$^^^^^^^^^$^^^^^^^<^^^^ 

TÁNC-NÓTA 

Egy  szép  táncot  jó  kedvemből,  szép  szerel- 

[mem  küldek. 
Kit  gyakorta  én  magamban  te  nálad  éneklek, 
Táncolok  veled,  örülök. 
Ugyan  tetszik,  hogy  repülök, 
Nagy  boldogul  élek. 

Boldog  vagyok,  mert  hogy  szeretsz,  de  bol- 

[dogabb  lennék, 
Ez  újonnan  szerzett  táncban  ha  ketten  mehet- 
Veled  együtt  ha  lehetnék,  [nénk, 


Együtt  táncba  mennék. 

[ropják, 
Boldog  szemek,  kik  ezt  látják,  lábak,  kik  ezt 
Fejér  szinü  szép  sarukat  sarkok,  kik  hordozzák, 
Keskeny  derekat  kik  hordoznak,* 
Gyenge  kart  is  tapogatnak 
Ügy  az  mint  akarnak. 

[dik. 
Mert  én  szemem  szemeiddel  szépen  üsmerke- 
Kezem  akkor  kezeidnek  szépen  hízelkedik. 

[Tánc- 

Táncban  lábam  kedveskedik, 
Ezek  mert  akkor  azt  vélik, 

Héában  nem  esik. 

[ják. 
Nem  csodálom,  szép  táncodat  ezek  ha  kéván- 
Azt  csudálom,  éjjel-nappal  azok  el  nem  unják. 
Mentem  őket,  mert  jól  tudják. 
Aggok,  irigyek  igen  bánják. 

Sok  gonosszal  szólják. 

Az  vén  ember  ifjak  táncát  házában  ha  érti, 
Feleségét,  mint  jászolyban  kuvasz  szénát,  őrzi. 
Nem  teheti  szemmel  nézni. 
Ifjat  mint  irigy  elűzi. 

De  mi  hasznát  vészi? 

Táncban  orcád  pirulása,  mint  rózsa  nyílása. 
Ajakidnak  mosolygása,  mint  ég  villámlása, 
Tagjaidnak  hordozása, 
Mint  vizeknek  szép  folyása, 
Csendes  elmúlása. 

Csudálatos  szép  térdednek  ékesen  hajlása, 
Mintangyalnakmégrégentenföldre  leszállása 
Kézhez  magad  szép  adása, 
Nyárban  mint  szőlő  nyílása, 
Neki  újulása. 

Sebes  sólyom  jókedvébenmagátmintmutatja, 
Repül  vígan, deszárnyaitvesztégszépentartja, 
S  táncát  néki  ha  ki  látja, 
Hogy  nem  mozdul,  azt  alítja, 
Minden  úgy  csudálja. 

G  2  [Sok 

Sok  szép  szemnek  minden  felől  te  reád  nézése, 
Mint  csiszártól  tisztíttatott  fényes  fegyver  fé- 
Szép  szavadnak  beszélése.  [nye, 

Mint  citerának  pengése, 
Nagy  szépen  zengése. 

Az  pünkösdnek  idejében  virágszál  kertedben, 
Ügy  virágzik  kebeledben,  mint  rózsa  kertem- 
Oly  kedvesb  vagy  mindenekben,  [ben. 

Mint  narancs  is  idejében 

Az  te  kebeledben. 

[kedném. 
Még  több  volna,  szép  szerelmem,  kivel  hízel- 
Elég  eddig,  mert  sok  lenne,  inkább  megszeret- 
Ki  miatt  engem  megvetnél,  [nél. 

Szeretődet  nem  szeretnél, 

És  elfelejtenél. 

Iram  ezeket  versekben  egy  nagy  palotában. 
Szombat  mellől  eltávozván  én  gondolatimban. 
Szeretőmtől  elvaltomban. 
Gondolván  ezt  én  magamban. 
Éneklém  utamban. 

AMOTT  KEREKEDIK 

Amott  kerekedik 
Egy  fekete  felhő. 
Abban  tollászkodik 
Egy  fekete  holló. 

Várj  meg  holló,  várj  meg. 
Hadd  izenjek  tőled 

[Apám- 

Apámnak,  anyámnak, 
Jegybéli  mátkámnak. 

Könnyen  megösmerhetd 
Ennek  háza  táját: 
Piros  rózsák  lepik 
Aranyalma-fáját. 

Gyémánt  az  ablakja, 
Üveg  az  ajtaja, 
Magának  kék  szeme. 
Aranyszínű  haja ! 

Ha  kérdik,  hol  vagyok? 
Mondd  meg,  hogy  rab  vagyok, 
A  török  udvarban 
Talpig  vasban  vagyok. 

ÁLLJ  ÉLŰMBE,  RÓZSÁM! 

Állj  élőmbe,  rózsám,  hadd  búcsúzzam  tőled. 
Ha  el  nem  búcsúzom:  bujdossunk  el  ketten! 
Vagy  meghalok  érted. 
Vagy  enyimmé  teszlek, 
Édes  szivem! 

Fekete  szép  szemed  mire  csalt  meg  engem? 
Gyenge  szép  termeted  mire  hozott  engem? 
Vagy  meghalok  érted. 
Vagy  enyimmé  teszlek, 
Édes  szivem  I 


G3  [Ne 

Ne  menj  el,  galambom,  ne  repülj  el  tőlem. 
Jöjj  vissza  madaram,  szállj  bé  ablakomban! 
Vagy  meghalok  érted, 
Vagy  enyimmé  teszlek. 
Édes  szivem! 

Ha  elmégy  is  szivem,  csak  hozzám  igaz  légy, 
Igaz  szereteted  hamisra  ne  fordítsd! 
Vagy  meghalok  érted. 
Vagy  enyimmé  teszlek, 
Édes  szivem! 

MENJ  EL,  ÉDES  FECSKÉM..  . 

Menj  el,  édes  fecském,  violám  köszöntsed. 
Nagy  alázatosan  házban  valót  kérjed. 
Ezen  fáradt  szóval  nékie  jelentsed. 
Ne  hirtelenkedjél,  amit  szól,  megértsed. 

Erős  kötelekkel  kötözék  Sámsomot: 
Mégis  elszakasztá,  mint  erős  mén  hámot: 
Mágneskövet  visel,  aki  sok  igámot 
Csak  egy  hajszálon  ő  hozzá  húzhatná  most. 

Arannyal  kellene  nevedet  felírni. 
Gyémántkő-táblára  szépen  lerajzolni. 
Rubintkőből  formált  ládában  tartani  — 
Innepet  kellene  nevednek  szentelni. 

Nem  dicsérem :  de  szép,  mint  hajnali  csillag. 
Angyalka  módjára,  ki  előttem  ballag ; 
Neveti,  ha  kérdem:  hol  lakol  szép  alak? 
Két  szép  szemeivel  integet,  úgy  ballag. 

[Vagy 

Vagy  meghalok  érted,  vagy  enyimmé  teszlek, 
Vagy  elválok  tőled,  vagy  hozzám  kerítlek. 
Szánj  meg  édes  rózsám,  igen  szépen  kérlek, 
Engem  úgysegéljen:  szivemből  szeretlek! 

AMADÉ  LÁSZLÓTÓL: 
DAL 

Angyalom, 
Alakom, 
Szép  gyöngy  galambom! 
Röpülj  hozzám  kebelemben, 
Verj  hü  fészket  hü  szivemben! 
Angyalom, 
Alakom, 
Szép  gyöngy  galambom! 

Jó  lész. 
Ha  lész. 
Ha  szived  bevesz. 
Folyó  órám  mennyit  percen. 
Szivem  hozzád  annyit  serken: 
Jó  lész 
Ha  lész. 
Ha  szived  bevesz. 

Ne  nevess, 
Meg  ne  vess, 
Hanem  egyszer  már  szeress. 
Tettem  méltó  érdemeket, 
Tűrtem  halálos  sebeket: 
Ne  nevess, 
Meg  ne  vess. 
Hanem  egyszer  már  szeress. 

G  4  [Ámbár 

Ámbár 
Nagy  kár, 
Reményem  csak  bár; 
Cukorral  ugyan  édesget, 
Üveg  által  nyalat  mézet; 
Ámbár 
Nagy  kár. 
Reményem  csak  bár. 

Légy  hív. 
Légy  hív. 
De  hív  titkos  szív; 
Tudod  kaján  az  irigység, 
Több  a  rossz,  mint  jó  emberség; 
Légy  hív. 
Légy  hív. 
De  hív  titkos  szív! 

Erre 
Többre 
Nem  megyek  végre; 
Elég  legyen  végpanaszom. 
Magadba  szállj  tanácsolom; 
Erre 
Többre 
Nem  megyek  végre ! 

AMADÉ  LÁSZLÓTÓL: 
ÉN  ANGYALKÁM 

Én  angyalkám. 
Szép  madárkám, 
íme  hozzád  repültem; 

[Te 

Te  kedvedre 

S  kezeidre 
Mint  a  sólyom  megjöttem. 

Már  miveljed, 

Cselekedjed, 

Mint  szivemet 

Ügy  Ítéljed, 
Édessem, 
Kedvessem, 
Rabod  vagyok  kegyessem! 

Addig  jártál. 

Vesszőt  hánytál. 
Még  megfogtad  hitemet; 

Lépre  kértél. 

Édesgettél, 
Tőrben  tetted  szivemet; 

Már  hálódban. 

Kalitkádban 

Zárva  vagyok, 

Rabságodban. 
Ne  nevess. 
Meg  ne  vess, 
Azon  kérlek,  csak  szeress  I 

Már  így  éljünk. 

És  szeressünk, 
Mint  egy  pár  galambocska; 

Mord  bú  nélkül, 

Gondon  kívül. 
Mint  fészkében  madárka; 

Egymást  értsük 

S  már  ne  féltsük. 

Az  egeket  azon  kérjük,  — 

G  5  [Hum 

Hum,  ham,  hum, 

Hum,  ham,  hum, 

Bőv  áldását  hogy  vegyük. 


[UTÓ- 


UTÓSZÓ 


szí  HARMAT  UTÁN .  .  ., 
ezen  a  címen  foglaltuk  ösz- 
sze  a  régi  magyar  költészet 
legértékesebb  termékeit  — 
istenes,  vitézi  és  szerelmes 
énekeket —  Balassi  Bálin  ttól 
Amadé  Lászlóig.  E  címet  azért  választottuk, 
mert  két  szempontból  is  jellemzőnek  tartottuk. 
Egyrészt  megjelöli  azt  az  irányt,  amelyben  a 
magyar  népköltészet  a  XVII.  és  XVIII.  század- 
ban Balassi  Bálint  hatása  alatt  fejlődött,  (a 
költemény  tudniillik  Balassi  Boldogtalan 
vagyok  c.  elégiája  néhány  sorának  tovább- 
alakulása  a  nép  ajkán);  másrészt  mintegy  szim- 
bolizálja Balassi  költészetének  igazi  értékeit. 
Balassit  ugyanis  elsősorban  szereim  i  lírikusnak 
szokták  tartani,  pedig  újabban  kiderült,  hogy 
épen  efajta  verseiben  legkevésbbé  eredeti.  Egy 
konvencionális  szerelmi  költészet,  a  humanista 
líra,  hatása  alatt  állott,  melynek  az  ideálja  az 
utánzás  volt,  s  minden  újsága  abban  merült 
ki,  hogy  az  antik  költők  fráziskészletét,  képeit, 
hasonlatait  a  végtelenig  variálta.  Igaz,  Balassi 
érdeméül  kell  fölróni,  hogy  ebbe  a  mozaik- 
szerű költészetbe  is  tudott  eredetiséget  bele- 
vinni, nemcsak  vérmérsékletének  hevével  és 
érzéseinek  őszinteségével,  melyre  a  kor  divatja 
szerint  ilyen  mesterkélt  kifejezést  erőltetett, 

[hanem 

hanem  főképen  versformáinak  frissességével 
és  elevenségével,  melyet  a  népköltészettől  lesett 
el.  Ö  volt  az  első,  aki  a  müköltészet  emelke- 
dettebb gondolatköréhez  a  népies  és  magyaros 
formákat  hozzá  tudta  idomítani  s  ezzel  már 
a  XVI.  században  megmutatta  azt  az  ösvényt, 
amelyen  később,  a  XIX.  századközepén,  Petőfi 
és  Arany  költészetében,  a  magyar  irodalom 
elérte  fejlődése  tetőpontját.  Mindamellett  nem 
szerelmi  lírájának,  hanem  istenes  és  vitézi 
énekeinek  kell  az  elsőséget  adni:  ezekben  tel- 
jesen eredeti,  minden  idegen  befolyástól  men- 
tes, formában  és  tartalomban  egyaránt.  Kü- 
lönben is  a  maga  korának  két  nagy  ideálját 
valósította  meg  bennük:  a  hazájáért  és  vele 
a  nyugati  kultúráért  a  barbár  török  ellen  vérét 
áldozó  vitéz  katonáét  egyfelől,  és  másfelől  a 
súlyos  politikai,  társadalmi,  anyagi  és  szellemi 
válságok  között  vergődő,  egyedül  a  földöntúli 
segedelemben  bízó,  a  protestantizmus  és  ka- 
tholicizmus  között  tépelődő  vallásos  leiekét. 
Balassi  igazi  hangját  istenes  énekeiben  és 
katona-dalaiban  találta  meg  és  a  fejlődés  is 
ebben  az  irányban  igazolta  költészetét:  a  ké- 
sőbbi vallásos  lírikusok  Szenei  Molnár  Albert- 
tel az  élükön  őt  vallják  mesterükül,  a  gazdag 
katonaköltészet  pedig,  mely  kivált  a  kuruc 
korban  indult  virágzásnak,  szintén  az  ő  nyo- 
main haladt.  Míg  a  szerelmi  líra,  amelyre 
szintén  rányomta  a  maga  bélyegét,  mind 
konvencionálisabbá  és  mesterkéltebbé  vált, 
amint  azt  nem  is  lehetett  másképen  várni  olyan 
minták  után,  amelyek  maguk  sem  voltak  ter- 
mészetesek és  eredetiek. 

[Balassi 

Balassi  Bálint  (1551 — 1594)  kölieménye- 
ínek  javát  (Szilády  Áron  kiadása  alapján 
1879.)  három  csoportban  közöljük:  istenes, 
vitézi  és  szerelmi  énekek.  Ugyanígy  három 
csoportban  a  XVII.  és  XVIII.  század  lírájának 
és  kisebb  epikájának  legszebb  darabjait  (ide 
számítva  a  kurucköltészet  virágait  is.) 

A  gyűjteményt  Amadé  László  báró 
(1703—1764)  néhány  verse  zárja  be.  Öt  ügy 
tekintjük,  mint  ennek  a  katonaköltészetnek 
utolsó  képviselőjét,  míg  kortársa,  Faludi  Fe- 
renc költészetét  már  irodalmunk  egy  új  szaka- 
szához számítjuk,  mely  mintegy  előfutárja  a 
magyar  irodalom  újjászületésének  a  XVIII. 
század  utolsó  negyedében. 

A  kurucdalok  közé  felvettünk  néhány 
olyant  is,  amely  az  utóbbi  időkben  a  hamisítás 
gyanúja  alákerült.  Azonban  a  kérdés  egyelőre 
eldöntetlennek  tekintendő,  másrészt  e  kötet 
összeállítójának  az  a  véleménye,  (l.  Budapesti 
Szemle  1915.  évf.  60.  k.)  hogy  nem  hamisít- 
ványokról, hanem  legfeljebb  meglevő  töre- 
dékek alapján  készült  önkényes  kiegészítések- 
ről lehet  szó,  s  így  nem  maradhattak  ki  e 
gyűjteményből. 

1921.  Pünkösd  hetében. 

KIRÁLY  GYÖRGY, 

A  MEGÖREGEDETT  SZÓKNAK 

berdó  =  ki  az  ?  (wer  da  ?) 

csujtár  =  csótár,  nyeregtakaró 

dragony  =  hegyes-tőr,  háromélü  hosszú 

eszterha  ^=  gádor  [lovassági-tőr 

fertengeni  =  fetrengeni 

fú  =  vadréce 

furér  =  Írnok 

garanát  =  gránát 

gyüsző  =  tüsző 

hacséros  =  arcier-testőr 

hí  =  házhíjja,  padlás 

hódos  =  holdas  (paripa), 

késelő  =  keselyű 

kóborlás  =  préda 

meggyek  =  mit  tegyek  ? 

meggyen  =  mit  tegyen  ? 

oktáua  =  nagyobb  ünnepet  követő 

order  =  parancs  [nyolcadik  nap 

pulha  =  tölcséres  csövű  puska 

sárarany  =  sárga  arany 

szemérem  =  szégyen 

szkófium  =  aranyfonál 

tokos  =  német 

torpad  =  terpeszkedik,  elterül    • 

vék  =  vevék 

